Dogovoreno hitno čišćenje Potpećkog jezera - VRH Vesti\n5. januara 2021. administrator 1 Komentar Čišćenje, jezero, srbija\nNa inicijativu ministarke zaštite životne sredine u Vladi Republike Srbije Irene Vujović danas je održan sastanak povodom rešavanja problema nagomilanog komunalnog otpada u Potpećkom jezeru, koji su prethodnih dana naneli buični potoci preko pritoka reke Lim.\nVujović je u Palati Srbija, na sastanku sa državnim sekretarom Ministarstva poljoprivrede, šumarstva i vodoprivrede Željkom Radoševićem, direktorkom Republičke direkcije za vode Natašom Milić, direktorom JVP „Srbijavode“ Goranom Puzovićem i direktorom JP „Elektroprivreda Srbije“ Miloradom Grčićem, ukazala na hitnost rešavanja problema i upozorila na to da velika količina smeća koje završi u rekama ozbiljno ugrožava životnu sredinu.\nZnamo da ovaj problem datira od ranije, da imamo i mnogo divljih deponija u blizini reke i da je u cilju dugoročnijeg rešavanja problema plutajućeg otpada na Limu i Drini potrebna saradnja sa nadležnim ministarstvima iz susednih država, kojima smo već uputili poziv, ukazala je ministarka.\nU ovom trenutku je najvažnije da se ukloni komunalni otpad koji se taloži u Potpećkom jezeru i zato pozivam sve jedinice lokalne samouprave iz ovog dela Srbije da se maksimalno uključe u akciju čišćenja koja će biti započeta narednih dana, a mi ćemo nastaviti da im pomažemo u rešavanju problema sa smetlištima i divljim deponijama, poručila je Vujović.\nNa današnjem sastanku postignut je dogovor o hitnoj intervenciji i čišćenju Potpećkog jezera, a akciju će sprovesti JVP „Srbijavode“ i EPS.\nPored čamaca i mehanizacije, potrebno je obezbediti i više stotina kamiona za transport otpada, koji će se odvoziti na deponiju „Duboko“ u Užicu. Na sastanku je najavljeno i da će JP „Elektroprivreda Srbije“, u saradnji sa preduzećem iz Bosne i Hercegovine, hitno započeti uklanjanje otpada na brani u Višegradu.\nSastanku u Palati Srbija prisustvovali su i državni sekretari Ministarstva zaštite životne sredine Jelena Tanasković i Aleksandar Dujanović, navodi se u saopštenju ovog ministarstva.\nFoto/Naslovna: Vlada Republike Srbije\n← Mamografski pregledi tokom januara u Čajetini\nKoji su običaji na dan uoči Božića →\nJedan komentar na “Dogovoreno hitno čišćenje Potpećkog jezera”\n5. januara 2021. u 17:55\nVerovatno je Gdja Ministarka deo poslova dala po navici i navijacima fkcz -makar kroz papire .Sta ce deca ,namucili se na sipkama severa? A ni milioni nisu za bacanje .


PATOS i ovog proleća putuje po selima - SDCafe.rs\nHome\tInfo\tPATOS i ovog proleća putuje po selima\nPATOS i ovog proleća putuje po selima\nPATOS i ove sezone na proleće realizuje svoj izuzetno uspešan program „Rastemo uz pozorište – pozorište na točkovima“, u okviru kojeg od marta do maja izvodi svoju novu pozorišnu predstavu „Ružno pače“ za decu u selima iz okoline Smedereva, koja inače nemaju prilike da se u svojim mestima često susreću sa kvalitetnim pozorištem. Ove godine PATOS će obići više od 30 sela, a pored predstave deca će proći i kroz edukativni kolaž koji ih upoznaje kroz igru sa osnovnim elementima jedne predstave i sa „pozorišnim bontonom“ koji govori o tome šta sve publika radi da bi ugođaj u pozorištu bio potpun za svakog posetioca.\nPATOS od 2014. godine svojim programom „Rastemo uz pozorište“ sistemski pristupa razvoju smederevske pozorišne publike od najmlađih uzrasta. Putujući segment ovog programa se razvija od prošle godine, sa idejom da pozorište mora biti sastavni deo odrastanja svakog deteta, bez obzira na mesto življenja. PATOS je prošle godine posetio 20 sela, gde je u školskim salama izvodio predstavu „Nemušti jezik – pozorišna bajka“.\nZa ovaj program PATOS producira originalne predstave, koje imaju za cilj da deci sa sela ne uskrate užitak koji postoji u salama sa svim scenskim uslovima. Ovom prilikom smederevsko pozorište je ostvarilo i novu internacionalnu saradnju, sa ruskom rediteljkom Jekaterinom Hotenatski, koja je klasičnu priču o ružnom pačetu obojila duhom rustične bajke koja obiluje mnogim scenskim senzacijama, koje neće nijedno dete ostaviti ravnodušnim. Autorski tekst, potpisuje dramaturg PATOSa Ivana Stevović, originalnu muziku potpisuje mladi smederevski kompozitor Miloš Petrović, a uloge tumače glumice Dunja Petković, Katarina Pendić, Aleksandra Manojlović i Tamara Trajković. Program je podržan od strane fondacija Catalyst i Trag, a strateški partner pozorišta PATOS i svih njegovih programa je Centar za kulturu Smederevo.\nVanredni otpis oštećene građe\nAudicija za statiste za seriju Nemanjići koja se snima u Smederevu\nVetar: 16km/h NNW\nLikovna kolonija Grafika 2010.\nAdamović ličnim rekordom do zlata


Od decembra vozom za Beograd | TV KANAL 9 NOVI SAD\nSlatkiš za slatkiša\nBlokada zbog zakona\nBesplatne banje za 400 penzionera\nDogradnja fiskulturne sale u OŠ “Vasa Stajić”\nFarma dobre prakse u Čoki\nNagrade najuspešnijim đacima Vojvodine\nObnova Doma kulture u Srbobranu\nStočari sigurniji uz osiguranje\nOnline programiranje za decu\n“Na mladima klima ostaje”\nAMSS: Oprez zbog magle i klizavih kolovoza\nVremenska i bioprognoza, 6.12.2021.\nHitna pomoć intervenisala 78 puta\nNaslovna EMISIJE Od decembra vozom za Beograd\nVIDEO K9: Nakon najava zvaničnika da bi brza pruga Novi Sad - Beograd trebala da bude završena do kraja ove godine, Ministarstvo građevine, saobraćaja i infrastrukture objavilo je snimak gradilišta iz vazduha. Pogledajmo šta je do sada urađeno.\nBrzom prugom Novi Sad – Beograd građani će se, od decembra ove ili januara sledeće godine, voziti brzinom od 200 km/h i ovu relaciju prelaziti za dvedesetak minuta.\nRadovi, koji su počeli pre dve godine, obuhvataju i izgradnju tunela i vijadukta Čortanovci, koji je deo projekta izgradnje deonice brze pruge Beograd-Budimpešta od Stare Pazove do Novog Sada, u dužini od 40,4 km. Ukupna dužina obe tunelske cevi “Čortanovci” je oko 2,24 metara, a izgradnja tunela i vijadukta, koja se finansira iz kredita Ruske Federacije, košta 337,6 miliona dolara.\nPredsednik Srbije Aleksandar Vučić je proteklog vikenda izjavio da će građani kartu na relaciji od Novog Sada do Beograda plaćati 1.000 dinara za vožnju u švajcarskim Štadlerovim dabldeker vozovima.\nUporedo sa završnom faztom izgradnja brze pruge od Beograda do Novog Sada, teku pripreme za početak radova između Novog Sada i Subotice, saopšteno je iz preduzeća Infrastruktura železnice Srbije.\nPruga Novi Sad-Subotica, u dužini od 108 kilometara, treća je deonica kroz Srbiju, u okviru međunarodnog projekta izgradnje pruge za velike brzine Beograd-Budimpešta, piše eKapija.\nVrednost ugovora je oko 1,16 milijardi dolara, a rok za izvođenje radova je 33 meseca od njihovog početka. Projekat izgradnje ove brze pruge obuhvata trasu dvokolosečne pruge i stanice sa objektima na pruzi, , denivelaciju ukrštanja pruge i puta, ugradnju nove elektrotehničke infrastrukture za velike brzine, kao i rekonstrukciju i modernizaciju železničkih čvorova Novi Sad, Vrbas i Subotica.\nIzvođač radova je kineski konzorcijum China Railway International i China Communications Construction Company, a ugovor o finansiranju potpisan je sa kineskom Eksim bankom.\nPrethodni tekstPrijava za 60 evra do 28. Aprila\nSledeći tekstU subotu su zimske zadušnice


Beograd: SRS, DSS i SPS nastavljaju razgovore o formiranju vlasti\nNastavljaju se pregovori oko formiranja nove vlade, ali i o okupljanju političke većine koja će upravljati Beogradom. Srpska radikalna stranka, Demokratska stranka Srbije i Socijalistička partija Srbije obavestile su javnost da nastavljaju razgovore o formiranju vlasti na osnovu dogovorenih pet principa kojima će se rukovoditi buduća uprava Beograda. Ti principi su socijalna pravda, ubrzani i ravnomerni razvoj Beograda, javnost u radu uprave, borba protiv korupcije i izgradnja neprofitnih stanova.\nPortparol Demokratske stranke Srbije Andreja Mladenović izjavio je da Predsedništvo te partije donelo odluku da podrži radikala Aleksandra Vučića za gradonačelnika Beograda i saopštio da je odmah posle izbora narodnjačka koalicija odlučila da stupi u pregovore sa radikalnima i socijalistima oko formiranja zajedničke koalicije na republičkom i nivou Beograda.\nŠto se tiče pregovora o formiranju nove republičke vlade, Predsedništvo Socijalističke partije usvojilo je pet principa za razgovore sa DSS o toj temi. Ti principi su odbrana državnih i nacionalnih interesa, socijalna pravda, evropske integracije, ekonomski razvoj i borba protiv korupcije i kriminala. Predsednik SPS Ivica Dačić izjavio je da će njegova partija posle DSS razgovarati i sa Demokratskom strankom i da će posao biti završen tek kad se završi koalicioni sporazum o kome će kada za to dođe vreme odlučivati Glavni odbor SPS-a.\nProfesor Fakulteta političkih nauka Zoran Stojiljković ne isključuje mogućnost različitih koalicija na različitim nivoima vlasti iako je logičnije da jedna formula na nacionalnom planu odgovara onima na nivou regija, gradova i lokalnih samouprava.\nA američki ambasador u Beogradu Kameron Manter izjavio je da Sjedinjene Države očekuju da će nova vlada Srbije biti formirana u skladu sa voljom građana koji su se na izborima jasno opredelili za evropsku budućnost. Socijalistička partija Srbije u koaliciji sa proevropskim strankama mogla bi da doprinese evropskoj budućnosti zemlje, rekao je ambasador Manter, a mogućnost da vladu sastave SRS, DSS i SPS nazvao iznenadjujućom jer to ne bi bilo u skladu sa onim za šta su se izjasnili građani na izborima.


četvrtak, 19 oktobar 2017 08:27\tIzvor: Srpski telegraf\nBura oko plasmana "orlova" na Svetsko prvenstvo naredne godine nije se još stišala, a na pomolu je nova.\nSlavoljub Muslin neće voditi reprezentaciju Srbije na Svetsko prvenstvo u Rusiji sledeće godine!\n"Srpski telegraf" prenosi da je stručnjaku koji je sa "orlovima" izborio plasman na Mundijal spreman otkaz i da mu je već pronađena i zamena. Navodno, selekciju Srbije trebalo bi da preuzme Dragan Stojković Piksi.\nSlavoljub Muslin trenutno je na jednomesečnom odmoru, a nakon završetka istog videćemo da li će se vratiti na isto radno mesto.


ODREĐEN PRITVOR TURČINU CANERU TAYLANU: Osumnjičen je za dvostruko ubistvo u Zenici... | Slobodna Bosna\nOsumnjičeni je, navodno, bio u velikim dugovima zbog kockanja te je ovakav način dolaska do novca trebao biti “spas” za njegove probleme.\nKantonalni sud u Zenici odredio je jednomjesečni pritvor za državljanina Turske Canera Taylana koji se sumnjiči za dvostruko ubistvo Zeničana.\nIz Kantonalnog suda danas su za Klix.ba potvrdili da je danas doneseno riješenje o određivanju jednomjesečnog pritvora za Canera Taylana, koji se računa od 14. januara te će trajati do 14. februara.\nTaylan se sumnjiči da je ubio dvojicu Zeničana, koji su se bavili razmjenom deviza, te od njih otuđio za sada nepoznat iznos novca. Prema nezvaničnim informacijama, Taylan je, navodno, planirao razmjenu 55.000 eura, zbog čega su dvojica Zeničana došli na dogovoreno mjesto, gdje su njihova tijela pronađena.\nMeđutim, nepunih 28 sati nakon događaja, nakon čega se udaljio sa mjesta ubistva, prvo su pripadnici MUP-a Srednjobosanskog kantona pronašli kombi kojim je pobjegao, nakon čega je i uhapšen na lokalitetu općine Busovača i sproveden u PS Busovača, a zatim i u Zenicu.


Valijente: Ljudi su srdačni i nasmejani, sve mi se sviđa u Srbiji\nGoran Bošković 17/07/2018, 06:43\nMark Valijente novo pojačanje na mestu štopera odigrao je svoju prvu zvaničnu utakmicu u crno-belom dresu tokom 1. kola kvalifikacija za Ligu Evrope. Mark, koji je ponikao u čuvenoj Barseloninoj školi La Masija i sarađivao sa šefom stručnog štaba g. Miroslavom Đukićem u španskom Valadoidu iznosi svoje utiske o životu u Beogradu i Partizanu.\n— Najvažnije od svega je da je moj debi prošao na najbolji način, a to je pobedom u prvoj utakmicu kvalifikacija za Ligu Evrope. Koliko god rezultat odavao utisak da je utakmica bila laka, moram reći da nas je protivnik propisno namučio. Rezultat od 0:3 znači mnogo, jer možemo rasterećenije da igramo u četvrtak pred našom publikom. Siguran sam da ćemo pokazati i sve ono kroz šta smo prošli tokom priprema u Sloveniji, gde su svi igrači vredno radili i gde sada treba da to pokažemo na terenu.\nTokom slobodnih dana si već obišao neke znamenitosti Beograda poput Kalemegdana, odakle si objavio i sliku.\n— Veoma mi se dopao prizor dve reke, spomenik Pobednik i sve što sam tom prilikom čuo o tom istorijskom mestu i ljudima. Ljudi su srdačni, nasmejani i zaista mi se dopada sve što sam za to kratko vreme uspeo da vidim.\nTvoja porodica se iz Barselone seli za Beograd?\n— Moja porodica je ovde već nekoliko dana, ali će se definitivno vratiti krajem avgusta, jer sada imamo gust raspored utakmica i putovanja. Tako smo odlučil,i jer je supruga trudna i treba da se porodi u novembru, dok već imamo sina od pet godina.\nŠef Đukić te je gurnuo u vatru sa željom da se što brže adaptiraš. Kako se sada osećaš?\n— Mnogo bolje nego prvih dana u Sloveniji, kada mi je zaista bilo naporno. Sada sam tu, radim sa timom stalno i spreman sam da dam sto posto sebe.\nPrevious article MAĐARI PIŠU: Partizan zainteresovan za Nega\nNext article Video ubod : Kad Vanja, Đorđe i Rade donesu sezonske ulaznice…


Prevent Leather zagovara poboljšanje poslovnog ambijenta u BiH – Magazin Plus\nHome/Prevent Leather zagovara poboljšanje poslovnog ambijenta u BiH\nPrevent Leather se i dalje suočava sa izazovom odlaganja industrijskog otpada organskog porijekla. Kao što je javnost već ranije upoznata, nedostatak adekvatnih metoda za tretman animalnog otpada u Bosni i Hercegovini predstavlja prepreku za razvoj poslovanja svim kompanijama koje u proizvodnji koriste sirovine animalnog porijekla pa tako i kožarskoj industriji. U proteklom periodu, Prevent Leather je poduzeo niz koraka u cilju rješavanja ovog problema te su na raspolaganje stavljeni svi postojeći resursi kako bi se omogućilo normalno funkcioniranje proizvodnje. Uspostavljeno je dodatno postrojenje što je rezultiralo znatnim smanjenjem otpada koji nastaje u proizvodnim procesima ove kompanije. Međutim, određene količine otpada su i dalje prisutne.\nKako bi se našle efikasne i trajne metoda za zbrinjavanje ove vrste otpada obavljeni su razgovori sa vladinim institucijama i potencijalnim partnerima. Pored dobre volje svih interesnih strana, vladine institucije i sadašnji operateri nisu pronašli rješenje. Shodno tome, a usljed najavljenog rasta temperature zraka u narednom periodu, moguće su pojačane emisije neugodnih mirisa u lokalnoj zajednici.


Lepota - Page 3 of 4 - Wannabe Adresar\nPočetna » Beograd » Lepota\n065 311 95 12\nSvakog dana od 8h do 21h\nNakon 9 godina iskustva i hiljade zadovoljnih klijenata studio lepote Wizard i danas može da se pohvali visokokvalitetnom uslugom po pristupačnim cenama. U prijatnom ambijentu salona studija lepote Wizard u ponudi… Pročitaj više »\n011 312 99 71, 065 312 99 71\nGoce Delčeva 14 Beograd\n011 311 95 47, 065 311 95 47\nAntifašističke borbe 8, Beograd\nNakon 9 godina iskustva i hiljade zadovoljnih klijenata studio lepote Wizard i danas može da se pohvali visokokvalitetnom uslugom po pristupačnim cenama. U prijatnom ambijentu salona studija… Pročitaj više »\n011 2629-664, 065 618-13-55\nSvakim radnim danom: 09:00-20:00, subotom 09:00-16:00\nDragi Wannabe čitaoci, Stručni tim kozmetološkog centra Iva Derma pruziće Vam profesionalne, sigurne i usluge najviših standarda! Budite i Vi jedan od naših zadovoljnih klijenata. Na osnovu višegodišnjeg iskustva,… Pročitaj više »\n064 64 70 206\nBulevar Mihajla Pupina 10v, Beograd\nSvakog dana: 9-20h\nAluna diktira lepotu Lepota je danas imperativ, potreba i deo savremenog lifestyle-a. Zahvaljujući Beauty centru Aluna svaka devojka je u prilici da bude kraljica večeri, a svaka… Pročitaj više »


Bogate zarade učesnika Lige šampiona, dogodine još više para\n11/05/2022 | 18:34\nOsvajač Lige šampiona, fudbalski klub Čelsi zaradio je prošle sezone gotovo 120 miliona evra od Evropske fudbalske unije (UEFA) i na vrhu je liste novčanih nagrada, saopštila je evropska kuća fudbala.\nFinalista prošlosezonske lige šampiona Mančester siti dobio je nešto malo više od 119 miliona evra, od ukupnog nagradnog fonda od 1,9 milijardi koliko su podelila 32 kluba učesnika Lige šampiona.\nUkupan iznos nagrada porastao je na više od dve milijarde evra na tekuću sezonu i naredne dve sezone.\nProšlosezonski polufinalisti Real Madrid i Pari Sen Žermen zaradili su po gotovo 110 miliona evra.\nČelsi je zaradio najmanje 35 miliona evra više od Barselone i Juventusa, koji su eliminisani u osmini finala.\nU izveštaju UEFA se navodi da je Barselona zaradila manje od 85 miliona evra, a Juventus manje od 83 miliona.\nNajmanje novca zaradio je mađarski šampion Ferencvaroš 18,45 miliona evra, koji je izgubio pet od šest utakmica u grupnoj fazi.\nJasna je razlika u bogatstvu između Lige šampiona i Lige Evropa. Ukupan nagradni fond Lige Evropa iznosio je 541 milion evra, oko 28 odsto manje od Lige šampiona.\nOd 2024. više timova u LŠ\nUEFA je potvrdila da će Liga šampionata se igrati u novom formatu od 2024. godine. Izvršni komitet je u Beču odlučio da se broj klubova poveća sa 32 na 36.\nNova četiri mesta će doneti tri ulaznice za najjače lige i samo jednu za slabije.\nJedno mesto pripašće trećem timu iz pete lige po koeficijentu, u ovom trenutku to je Francuska.\nDva mesta biće dodeljena ligama sa najboljim nacionalnim koeficijentom u prethodnoj sezoni, ove sezone to bi bili Engleska i Holandija.\nViše neće biti grupne faze, već će svi timovi biti zajedno. Odigraće po osam mečeva, po četiri kući i u gostima, sa različitim protivnicima i to različitih kvaliteta. Posle takve grupne faze igraće se nokaut sistem.\nMinistarstvo za demografiju odobrilo 630.000 evra nepoznatim organizacijama


RTS: Popović u Kini o industrijskom parku u Borči\nSrbija je veoma zainteresovana za realizaciju ovog projekta jer je to šansa za dolazak novih tehnologija i otvaranje novih radnih mesta, rekao je Nenad Popović i objasnio da će se park nalaziti pored Pupinovog mosta u Borči u Beogradu i da će se prostirati na površini od 320 hektara. Popović je [...]\nDo kraja godine Srbija bi mogla da potpiše sporazum o izgradnji industrijskog parka u Borči sa kineskom kompanijom Ce-Er-Be-Ce. (China Road And Bridge Corporation), rekao je ministar za inovacije i tehnološki razvoj Nenad Popović nakon razgovora sa direktorom kineske kompanije u Pekingu. Ta kineska investicija vredna je 330 miliona evra, a park bi trebalo da se prostire na 320 hektara, pored Pupinovog mosta u Borči.\nB92: "Pored 'Pupina' 40 kineskih divova, biće i 1.000"\nDnevnik: Popović u kompaniji Huavej o mogućnostima za saradnju


Izvor: Danas, 21.Okt.2020, 07:28\nZbog sve nezavidnije epidemiološke situacije, uzrokovane novim talasom epidemije kovida 19, tradicionalna komemorativna i mirotvorna manifestacija Veliki školski čas danas će, kraj Spomenika streljanim đacima i profesorima, u kragujevačkim Šumaricama, biti organizovana bez publike.\nDanas: Današnji Veliki školski čas održan bez prisustva publike\nTradicionalna antiratna manifestacija "Veliki školski čas" kraj Spomenika đacima i profesorima u kragujevačkim Šumaricama koji su streljani u Drugom svetskom ratu, po prvi put je održana bez publike zbog pandemije korona virusa. U Kragujevcu je još na snazi vanredna situacija proglašena krajem...\n12:59: MAKAZE NISU REŠENJE! Suva KOSA u toku ZIME podrazumeva NEGU i ko...\n12:58: PRAZNICI U VREME PANDEMIJE: Lideri u Evropi se bore da omoguće p...\n12:58: "I SAD JE ČUJEM KAKO DOZIVA SA TERASE..." Tuga i muk u zgradi u ...\n12:57: Exit ostaje u Novom Sadu\n12:57: FIFA ODREDILA ŠEŠIRE ŽREBA ZA SP: Evo protiv kojih rivala mo...\n12:56: STIGLI REZULTATI ZA DRUGU RUSKU VAKCINU Bez komplikacija kod prvi...\n12:56: HIT SNIMAK IZ SRBIJE Pas Žuća VOZI TRAKTOR! "Bez dobre pomoći ...\n12:55: Mihajlović: Energetska efikasnost i zelena energija priori...\n12:54: ŽENA NOŽEM NAPALA RABINA U BEČU PA POBEGLA: Pretila mu jezivom...\n12:53: Otkazano " Srbija ne brani titulu u Australiji


Privatni Srbi na Kosovu - Lični stavovi - Dnevni list Danas\nPočetna » Dijalog » Lični stavovi » Privatni Srbi na Kosovu\nDa li treba očekivati da Republički zavod za statistiku u predstojeći probni popis stanovništva uvede kategoriju „privatni Srbin“ kojom se, nedavno, poslužio predsednik Vučić da označi Dijanu Živić, Srpkinju sa Kosova.\n4Piše: Jovan Ilić 15. marta 2019. 16.30\nNju je, grešnu, premijer Haradinaj imenovao za ministarku poljoprivrede u prištinskoj vladi umesto smenjenog Nenada Rikala, čime nije ugrožena kvota učešća pripadnika srpske populacije u vladajućoj strukturi Kosova jer je većina njih, u opštinama, vladi i u skupštini Kosova zamrzla svoje funkcije i uglavnom su na „plaćenom odsustvu“.\nŠta se podrazumeva pod sintagmom „privatni Srbin“ nije jasno i postavlja novo pitanje koji to Srbi na Kosovu nisu privatni. To se posredno može zaključiti iz ponuđenog objašnjenja da je nova ministarka Živić članica Samostalne liberalne stranke Slobodana Petrovića, koja predstavlja deo tamošnjeg stanovništva i ima jednog poslanika u Skupštini Kosova. On je, kao privatni Srbin u opoziciji prema SNS, izveden pred sud javnosti zbog navodne podrške prištinske platforme za pregovore sa Srbijom.\nDa li je, onda, i mučki ubijeni Oliver Ivanović, kao vođa Građanske inicijative SDP, Srpskoj listi opozicione stranke, takođe bio nepodoban „privatni Srbin“ jer je, kao takav, što se zna, nastojao da odbrani nezavisnost i slobodu mišljenja i angažovanja prvenstveno za obezbeđenje potreba i odbranu stvarnih interesa ogromne većine srpskog stanovništva na Kosovu, i to platio svojom glavom.\nJasno je, iz izjava sa najvišeg mesta, da pripadnici SNS, njene Srpske liste, kadrovi pod njihovom kontrolom, u uglavnom nefunkcionalnim opštinskim i „izmeštenim“organima postavljenim od Vlade Srbije, ili od prištinskih vlasti u tzv „paralelnim strukturama“, očigledno ne pripadaju ozloglašenoj masi privatnih Srba.\nPrema tom kriterijumu ni M. Radoičić, potpredsednik Srpske liste, nije privatni Srbin iako se nalazi na kosovskoj poternici zbog moguće povezanosti sa ubistvom O. Ivanovića. Mada neverovatno, razumljivo je što se on slobodno kreće po Srbiji, daje intervjue, prisustvuje sastancima u Predsedništvu i, kao važan faktor za Srbe na Kosovu, uživa neskrivenu zaštitu najviše vlasti. Bizarno je ali tačno da je pre neki dan na sastanku u Raškoj izabran za predsednika (izmeštenog?) Fudbalskog saveza Kosova.\nKao ni u vreme kritikovanih „Haradinajevih Srba“, za ovdašnje vlasti ni sada nije prihvatljivo da neko-takav radi protiv interesa svoje države i naroda, što god to značilo. Po izričitoj javnoj oceni Marka Đurića niko politički organizovan van SNS, pogotovo ako „rade protiv interesa Srbije“, ne može očekivati da sa njim neko sarađuje. „Privatnim ministrima iz srpskog naroda“ u vladi Ramuša Haradinaja „vrata državnih institucija (Srbije) trajno su zatvorena“! Saradnje sa takvim pojedincima neće biti ni na političkom ni nivou gradonačelnika ni, štogod to značilo, institucija. Taj neverovatan kriterijum primenjen je na Slobodana Petrovića, predsednika Srpske liberalne partije, i poslanika u kosovskom Parlamentu; njega su pogranične vlasti Srbije pri prelazu administrativne linije, zadržale četiri sata radi ispitivanje i razgovora sa pripadnikom BIA. Ispitivanje od strane pripadnika BIA na prelazu Merdare, držali četiri sata.\nŠta o svemu time misle Srbi južno od Ibra van vizure Srpske liste a time i Beograda nećemo ni saznati jer ih niko ne obaveštava niti pita za mišljenje, pa je opravdana pretpostavka da su i oni, ne svojom krivicom „privatni Srbi“. Prema povremenim izveštajima nezavisnih medija oni više nego Srbi na Severu trpe posledice nedefinisane državne politike Srbije, pa su prepušteni sebi, gotovo u potpunosti upućeni na lokalne albanske vlasti i suživot s okolinom. Njima s toga ne odgovara nejasna, dnevno promenljiva i nedosledna politika Srpske liste i vlasti u Beogradu prema uključivanju Srba u državne, političke institucije, policiju, bezbednosne snage i vojsku Kosova u nastajanju jer im, kao na Severu, nje ponuđen izbor, alternativa.\nDa li i koliko ima „privatnih Srba“i u Republici Srbiji moglo bi da se, uz napor, izračuna odbijanjem milionskog članstva Srpske napredne stranke i koalicionih partnera od ukupnog broja stanovnika. Tako bismo dobili veliku većinu građana koje aktuelne vlasti, uglavnom potcenjujući ih, tretiraju kao: nepodobne, nezahvalne, lenje i koji se usuđuju da, umesto da rade – protestuju, što koriste u kritici tekućih protestnih šetnji u zemlji. Tu leži jedan od odgovora na pitanje značajnijih izvora podela srpskog naroda, građana Srbije, prema najvažnijim pitanjima unutrašnje i spoljne politike države, utoliko opasnijih jer su nametnute i negovane od vlasti, nesposobne ili nespremne za suočavanje sa najtežim, kompleksnim problemima izgradnje uređene države, Kosova i evrointegracija.\nKroz istoriju Srba, u posednjih 100 godina, jasno se nazire pogubni uticaj radikalske struje u svim epohama. Čak i u onoj komunističkoj kada su bili ogrnuti plaštom SSRN-a, ili Udbe oni značajniji pripadnici ovog prepoznatljivog mentalnog sklopa. Ono što je zajednički imenitelj njihovog delovanja u ovom istorijskom razdoblju je brutalna podela srpskog naroda. Parola „ko nije sa nama, taj je protiv države“ je politički (hm) motiv kojim ovaj pokret permanentno nameće svoj oblik vladavine mišljenja kao jedini obrazac koji priliči, i dolikuje svakom poštenom i časnom Srbinu. Stoga je ovaj pokret uvek, kroz istoriju, mamio pripadnike srpskog nacionalnog korpusa opskurnog intelektualnog potencijala, one koji su nedostatak znanja dopunjavali bahatošću i netolerantnim odnosom svemu što ugrožava njihovu rešenost da vladaju ovim društvom. Zato se, ova velika grupa, uvek osećala intelektualno rigidnom u odnosu na omraženu društvenu elitu, što je kod njih proizvodilo suludu potrebu da se, na svaki način, obračunaju sa istom u neskrivenoj nameri da joj „zatru i seme, i pleme“. Ovaj obrazac „patriotske“ politike živimo i danas, i ni u čemu se ne razlikuje od onog koji se tako dugo provlači kroz našu istoriju.\n28. aprila 2019. u 09.50\nNazalost situacija je radikalizovana jer su Albanci odlucni u svojim namerama zasto bi Srrbi prihvatili nametnuto resenje i oni imaju isto nacionalno pravo da definiraju svoja minimalna prava i uslove koji ce im garantovati zastitu svojih nacionalnih prava i bezbedno zivljenje na tim prostorima pitanje je dali u okviru svoje drzave ili nove drzave kosovo to je po meni demokratsko pravo tih ljudi.\nOdlican tekst, pozdrav autoru ! Obzirom da nisam clan SNS i da sam 1od5miliona, i ja spadam u kategoriju „privatan“ Srbin.\n16. marta 2019. u 15.11\nSvi koji misle svojom glavom su privatni Srbi.


Premijum domeni - SuperHosting.RS\nPostoje dve kategorije premijum domena:\nTroškovi registracije i obnove premijum domena\nPremijum domeni se razlikuju od standardnih domena po tome što imaju atraktivnija imena, t.j. imena za koja postoji povećano interesovanje. Obično su ovo kratka imena, laka za kucanje i pamćenje, podudarna sa popularnim imenima i izrazima, imenima slavnih ljudi, događaja, mesta itd.\nIako ime domena nije glavni faktor u razvoju i popularnosti veb-sajta, povezanost sa premijum domenima definitivno ima prednost barem kada su u pitanju direktne posete.\nTokom proteklih godina značajan deo saobraćaja veb-sajta je generisan od strane pretraživača kao što je Google, Yahoo, Bing kao i od linkova sa drugih veb-sajtova. Ako ime domena ne igra značajnu ulogu, kao skoro svugde, link je sakriven u naslovu veb-sajta, ne u domenu. Ipak, kada je saobraćaj generisan direktnim posetama, npr. kada korisnik direktno ukuca domen u adresnu liniju u svom veb-pregledaču, premijum domeni definitivno daju značajnu prednost. Prednost znači da se premijum domeni lako pamte od strane korisnika i kada je ime očigledno korisnici ne moraju da koriste pretraživač ili da traže linkove na drugim sajtovima.\n1. Registrovani domeni\nPostoje domeni koji su bili registrovani u datom vremenskom periodu, ali je njihov vlasnik propustio priliku ili zaboravio da ih obnovi. Kao posledica, domen se oslobađa za ponovnu registraciju.\nIpak, neće svi istekli domeni odmah biti oslobođeni kao premijum domeni za novu registraciju. Da bi domen bio ponuđen kao premijum treba da ima ili privlačno ime ili da je prethodni veb-sajt koji je povezan sa tim imenom veoma popularan. Naravno, ova dva uslova zajedno prave najbolju kombinaciju. Popularnost domena u vreme kada je bio povezan sa popularnim veb-sajtom donosi mnogo prednosti nakon što je domen već istekao. Ovo se dešava zbog preostalog propusnog opsega, koji se može generisati sa drugih veb-sajtova, blogova, foruma, pretraživača itd. Osim toga, većina pretraživača shvataju kao pozitivan znak starost domena i njegovu istoriju, pošto oni doprinose boljem rangiranju u pretrazi.\n2. Novi domeni\nOva kategorija uključuje domene koji nisu bili prethodno registrovani. Novi domeni nemaju prednosti kao oni sa istorijom i njihova vrednost kao premijum domena se određuje samo prema atraktivnosti imena.\nPremijum domeni imaju visoke cene u poređenju sa standardnim, za domene sa istom ekstenzijom. Cene se kreću od nekoliko dolara i mogu dostići stotine i hiljade dolara. Za premijum domene koji su već bili registrovani i koji su određeni period aktivni, cenu određuje registar ili registrar u zavisnosti od atraktivnosti imena, starosti, istorije, popularnosti veb-sajta, ekonomskih trendova itd.\nZa neke premijum domene viša cena se plaća samo jednom, a sledeće godine cena za obnovu domena je standardna za svoju ekstenziju.\nIpak, postoje domeni za koje je cena obnove jednaka ili približna ceni registracije.\nCene premijum domena određuju registar ili registrar ponuđenih domena.\nTrenutno, SuperHosting.RS nudi registraciju novih premijum domena sa najnovijim ekstenzijama. Proverite da li je Vaš odabrani domen premijum i po kojoj ceni ga možete registrovati.


Zbog svega ovoga je Jovica Pavlović, ro\nđeni Leskovčanin, odlučio da pod Avalom, odmah do nacionalnog restorana “Kumbara”, podigne za sada jedini spomenik srpskoj paprici u našoj prestonici.\nOvaj rad vajara Milenka Mandića, koji je statuom na Andrićevom vencu ovekovečio našeg (za sada) jedinog nobelovca, Iva Andrića, visok je više od metar, i ima sva spomenička obeležja. Na postolju piše: “U Beograd k`o u Leskovac”, da goste podseti na kraj koji paprika decenijama proslavlja – Leskovac.\nNa samo nekoliko desetina metara društvo joj pravi replika Kara\nđevog topa iz 1804. godine, inače prvog srpskog topa poznatijeg kao “kumbara”. Ovaj spomenik, napravljen od trešnjinog drveta, nije samo eksponat, već moćno oružje iz kojeg se i dan-danas puca.\nNa platformi je urezano da je reč o prvom srpskom topu, “kumbari M-1804”, kalibra 50 milimetara. U specijalnim prilikama iz topa redovno pucaju znameniti ljudi, a naročito radoznali gosti iz inostranstva, koji posetom restorana Kumbara mogu da saznaju mnogo o istoriji našeg naroda.\nOvaj jedinstveni ambijent upotpunjuje i srpski bunar, tačnije autentična bunarska kućica. Podignuta je da bi se posetiocima dočaralo da je srpski živalj vekovima bio kulturan, i vodu, kao izvor života, cenio zahvatajući je iz zemlje uz puno poštovanje. Postojanjem ovih spomeničkih obeležja – statuom srpske paprike, topom iz Prvog srpskog ustanka i natkrivenim bunarskim kućerkom, Kumbara pored dobrog zalogaja, nudi i podsetnik na našu istoriju i tradiciju.


RTS :: Đurić: Voker je poslednja osoba koja bi o zločinima smela da govori\nPolitika Đurić: Voker je poslednja osoba koja bi o zločinima smela da govori\npetak, 10. jul 2020, 00:06 -> 00:32\nDirektor Kancelarije za Kosovo i Metohije oglasio se saopštenjem povodom izjave bivšeg šefa verifikacione misije OEBS-a na Kosovu Vilijama Vokera koji je izjavio "da je predsednik Srbije Aleksandar Vučić delimično odgovoran za zločine na Kosovu".\nMarko Đurić navodi da je Vilijam Voker odgovoran za izazivanje rata na Kosovu i Metohiji i agresije na SRJ, te dodaje da bi trebalo da odgovara zajedno sa liderima terorističke OVK.\n"Voker je integralni deo takozvane OVK i jedan od idejnih inspiratora i kreatora rata na KiM. Kao takav, on je poslednja osoba koja bi o zločinima smela da govori, a među prvima je koji bi za zločine trebalo da odgovaraju", smatra direktor kancelarije za KiM.\nDodaje da je "jedna od perjanica prljavog propagandnog rata protiv Srbije Vilijam Voker očigledno odobrovoljen albanskim narkodolarima, nastavio da igra ulogu apologete terorističke OVK, i, gle čuda, još jednom osuo paljbu po Srbiji i predsedniku Aleksandru Vučiću".\n"Vilijam Voker je zločinac i prirodno je što traži društvo sebi sličnih ulizujući se komandantima OVK. Nema te vojske isluženih špijuna koja će Srbiju i predsednika Vučića moći da pokoleba u borbi za pravedni cilj - a to je borba za zaštitu srpskih državnih i nacionalnih interesa na Kosovu i Metohiji", navodi Đurić.


Drago Božović Archives - KRIK\nSvedoci različito o ubistvu na Bežanijskoj kosi\nNa današnjem suđenju Milošu Ćeraniću, optuženom za ubistvo crnogorskog državljanina Draga Božovića, svedoci koji su bili na licu mesta govorili su o tome šta se te večeri desilo na Bežanijskoj kosi. Piše: Milica Vojinović O ubistvu Božovića danas su govorili njegov prijatelj Goran Uzelac, kao i maloletni prijatelj optuženog Ćeranića. […]\nUbistvo na Bežanijskoj kosi: Optuženi tvrdi da je pucao u samoodbrani\nSuđenje za ubistvo crnogorskog državljanina Draga Božovića iz novembra prošle godine, počelo je danas iznošenjem odbrane optuženog Miloša Ćeranića. On je ispričao da je na Božovića pucao u samoodbrani jer je ovaj prvi potegao pištolj. Piše: Milica Vojinović Optuženi Ćeranić rekao je da mu je žao zbog svega što se […]\nUhapšeni osumnjičeni za ubistva Milića i Božovića\nTri osobe uhapšene su zbog ubistva Siniše Milića u junu i Draga Božovića u novembru ove godine, saopštilo je danas Ministarstvo unutrašnjih poslova. Milić je nastradao u eksploziji auto-bombe na Autokomandi, a Božović je upucan na Bežanijskoj kosi. Piše: Bojana Jovanović Policija je saopštila samo inicijale uhapšenih. Zbog sumnje da […]


CDT: DIK uvažio argumente protiv ograničenja prava posmatrača - Vijesti.me\n"SPORNO RJEŠENJE ZAMIJENILI NOVIM"\nDržavna izborna komisija (DIK) uvažila je na današnjoj sjednici argumente Centra za demokratsku tranziciju (CDT) protiv ograničenja prava posmatrača, koje su prošle sedmice u formi otvorenog pisma dostavili predsjedniku i i članovima DIK-a.\nKako je saopštila predsjednica CDT-a, Milica Kovačević, većina članova DIK-a decidno se izjasnila da namjera spornih djelova sadržaja ovlašćenja za posmatrače nije bila ograničavanje prava posmatračima izbora.\n„DIK je sporno rješenje zamijenila novim, kojim se ovlašćenim posmatračima izbora dozvoljava, ne samo prisustvo sjednicama izbornih komisija, već i posmatranje drugih radnji važnih za izborni proces“, kazala je Kovačević.\nPrema njenim riječima, na sjednici je zaključeno da će DIK izdati posebnu instrukciju opštinskim izbornim komisijama i biračkim odborima.\n„Iz te instrukcije biće jasno da se ograničavanje broja posmatrača na biračkim mjestima iz jedne organizacije na jedno lice ne odnosi na mobilne timove koji obilaze biračka mjesta, već samo na „stacionarne“ posmatrače, koji kontinuirano borave na biračkom mjestu“, objasnila je Kovačević.\nKako je kazala, tim prestaje potreba za kontrolnim saslušanjem DIK-a od Odbora za praćenje primjene zakona i drugih propisa od značaja za izgrađivanje povjerenja u izborni proces, o čemu će CDT obavijestiti Odbor.\nnema razlike izmedju vladauce elite j i nevladinih organizacija koje vode racuna samo o sebi.


Vulin poziva na vakcinaciju - Radio televizija Pančevo\n3. jula 2021. 3. jula 2021. 0131\nPrilikom posete tradicionalnoj manifestaciji “Pasuljijada” u Temerinu, on je rekao da je ta manifestacija prilika da se ljudi okupe, da se druže, ali je istakao da svega toga neće biti i da se život neće vratiti ako se ljudi ne budu vakcinisali.\n“Molim vas da na sve koje znate utičete, da ih upozorite da ovaj život neće biti ovako lep ukoliko nas bolest bude ponovo savladala. Zahvaljujući predsedniku Aleksandru Vučiću imamo dovoljno vakcina, možemo da biramo”, istakao je Vulin.\n“Veoma mi je drago što se Temerin razvija, drago mi je što čuva ovakve manifestacije, posebno mi je drago što svi ovi ljudi dolaze iz raznih krajeva Srbije da bi se upoznali i družili. Srbija je dovoljno lepa da možemo da provedemo puno vremena u njoj i ako je bilo ikada ikakve koristi od svih ovih zatvaranja i nemogućnosti da putujemo, to je što smo ponovo upoznali našu Srbiju”, poručio je Vulin.


Republika / Obustavljeni procesi u Prvom osnovnom sudu u Beogradu: Poplava odložila sudske parnice!\nsreda, 17. 7. 2019.| 07:48\nParnično odeljenje Prvog osnovnog suda u Beogradu ne radi od 24. juna zbog poplave u sudskoj zgradi u Bulevaru Nikole Tesle 42a (bivša zgrada "Aero-inženjeringa") do koje je došlo posle obilnih kiša. Rad suda je onemogućen, suđenja se ne održavaju jer je iz bezbednosnih razloga isključena struja, ali predmeti nisu oštećeni. Sud će ponovo početi sa radom nakon što se u potpunosti osuše poplavljene prostorije i sanira nastala šteta.\nTada će biće poznato i da li postoje oštećenja i u kom obimu na električnoj računarskoj opremi i mreži, kao i serveru suda.\nNeizvesna nova ročišta\nRočišta koja su zakazana od 24. juna do daljnjeg, za sada izvesno do 21. jula, ne održavaju se pred ovim sudom. Stranke će biti blagovremeno obaveštene pisanim putem o novim terminima zakazanih ročišta, rekla je za Tanjug portparol suda Bojana Stanković.\nSrbija Beograd Šteta Poplava Prvi osnovni sud Saniranje Obustava rada


Ćirilički domen .СРБ u koncepciji SPC – Personal magazin\nUčesnik godišnje konferencije o razvoju Interneta DIDS 2013 je i Oliver Subotić, upravnik Centra za proučavanje i upotrebu savremenih tehnologija Srpske pravoslavne crkve. On će na Danu internet domena Srbije (DIDS) 18. aprila, u…\nUčesnik godišnje konferencije o razvoju Interneta DIDS 2013 je i Oliver Subotić, upravnik Centra za proučavanje i upotrebu savremenih tehnologija Srpske pravoslavne crkve. On će na Danu internet domena Srbije (DIDS) 18. aprila, u hotelu “Moskva”, govoriti na temu “Ćirilički domen .СРБ u koncepciji SPC“.\nPrezviter Oliver Subotić je pravi sveštenik za 21. vek – bavi se problematikom odnosa Crkve prema fenomenima informacionih tehnologija, mas-medija i globalizacije. Autor je šest knjiga: “3D Studio MAX3 – Tehnike modelinga” (2000), “Čovek i informacione tehnologije: pogled iz pravoslavne perspektive” (2006), “Biometrijski sistemi identifikacije: kritička studija” (2007), “Crkva i globalizacija: struktura, odnos i posledice” (2009), “Informaciono kontrolisano društvo” (2011), “Digitalni izazov: putevi hrišćanstva u civilizaciji binarnog koda” (2012). Objavio je i oko stotinak članaka i glavni i odgovorni urednik je časopisa “Pravoslavni misionar”. Član je Odeljenja za unapređenje kvaliteta verske nastave u gimnazijama Arhiepiskopije beogradsko-karlovačke.\nU svojoj prezentaciji na DIDS-u, Oliver Subotić će govoriti o podršci SPC uvođenju .SRB domena, primerima korišćenja .SRB domena u internet praksi Crkve, kao i o planovima za buduće masovnije korišćenje ćiriličkog nacionalnog internet domena. Više informacija o Centru za proučavanje i upotrebu savremenih tehnologija SPC nalazi se na internet sajtu цепис.спц.срб.\nDIDS već četvrtu godinu organizuje Registar nacionalnog internet domena Srbije (RNIDS). Registracija posetilaca za DIDS 2013 je besplatna i počinje početkom aprila preko sajta na adresama dids.rs iдидс.срб.\nĆirilički domen .СРБ u koncepciji SPC was last modified: March 29th, 2013 by Redakcija


Vila Milas Mostar\nVila Milas je nova i moderna, lepo uređena vila 3 zvezdice u Mostaru, smeštena 3 minuta šetnje od ulaza u istorijski deo grada i 400 metara od čuvenog Starog mosta u Mostaru i drugih turističkih znamenitosti, restorana i kafića. Vila Milas Mostar je zapravo smeštena preko puta Franjevačkog samostana i Crkve Svetih apostola Petra i Pavla, 100 metara od “Il Campanila” parkinga za turističke autobuse. Uređenje, položaj i sadžaji Vile Milas Mostar pružaju odličan izbor boravka poslovnih gostiju i turista svih godišta, tj onih koji žele da upoznaju raznovrsne znamenitosti prekrasnog grada Mostara na Neretvi, u Bosni i Hercegovini.\nVila Milas Mostar ima 16 stilski uređenih, nepušačkih i prostranih soba, besprekorne čistoće i zvučne izolacije. Sobe su dvokrevetne, trokrevetne i četvorokrevetne i obuhvataju ukupan smeštajni kapacitet do 40 gostiju. Sobe Vile Milas Mostar ima klima uređaj, nameštaj modernih linija, udobne ležajeve, drvene parket obologe, LCD TV sa satelitskim programima, radni sto, besplatni internet, balkone i moderna kupatila sa tušem i fenom za kosu.\nUdoban restoran Vile Milas Mostar gostima poslužuje bogat i raznovrstan buffet doručak i maštovito odabrana i pripremljena jela mediteranske i hercegovačke kuhinje, koji ispunjavaju ukuse i potrebe svakog gosta, zahvaljujući domaćim i svežim sastojcima, proizvedenim u lokalnom području.\nSadržaji Vile Milas Mostar : nepušačke sobe, lift, klimatizacija i besplatan bežični internet u svim javnim prostorima, recepcija 24 sata, uslužno i predusretljivo osoblje, novine, hol, satelitski programi, turističke informacije, najam vozila, usluge pranja i peglanja, bar, obezbeđen parking.


ZLOČINCE SKINUTI SA TABLI U FBiH! Nakon apelacije za promenu ulica u Sarajevu, pokreće se i u kantonima Federacije | Novosti.RS\nSporno: Škola "Mustafa Busuladžić" / Foto BHRT\nVeć decenijama ulice, škole, trgovi i razne institucije nose imena po ratnom lideru muslimana u BiH Aliji Izetbegoviću ili pripadnicima takozvane Armije BiH, a koji su počinili monstruozne zločine nad Srbima. U Sarajevu deca pohađaju i školu koja nosi ime Mustafe Busuladžića, koji je bio istaknuti činovnik u NDH i osuđen na smrt zbog saradnje sa ustašama. Kada se govori o kantonima u FBiH, po imenima ratnih zločinaca, što muslimanima, što Hrvatima, prednjače Unsko-sanski kanton, Sarajevski i Livanjski kanton.\nLJubiša Ćosić, gradonačelnik Istočnog Sarajeva, kaže da nakon što je naš list objavio da podnosi apelacuju Ustavnom sudu BiH za promenu imena ulica, ali i skidanje ploča na kojima piše da su Srbi odgovorni za zločine u Sarajevu, telefon ne prestaje da mu zvoni.\n- Dobio sam na stotine poruka podrške od ljudi iz Sarajeva. To su normalni ljudi koji ne žele da im dece idu u škole koja nose imena ratnih zločinaca ili da se tako zovu ulice grada u kojem žive - kaže Ćosić.\nOn kaže da očekuje da se prvo u Sarajevu promene imena ulica i da se sklone ratni zločinci, a da zatim to isto urade svi kantoni u FBiH.\nDr Nenad Stevandić, šef Srpskog kluba u PBiH, kaže da Bošnjaci i Sarajevo izbegavaju već dve decenije otvaranje dijaloga o vraćanju naziva ulica ili uklanjanju imena ratnih zločinaca sa istih.\n- Bošnjaci i dalje zadržavaju ratnu svest, a svima drugima pametuju kako se treba menjati. Pa evo sad imaju priliku da pokažu da ne žive više u ratnim devedesetim - kaže Stevandić.\nPredstavnici srpskih udruženja iz FBiH kažu da će zahtevati da se vrate stari nazivi, i da se prestane sa menjanjem istorije i istine. Predsednik Saveza srpskih udruženja "Zavičaj", Brane Pećanac, kaže da će uputiti apel institucijama FBiH i svima koji odlučuju o pitanju naziva ulica i institucija da se promene nazivi uvredljivi za Srbe.\nOn smatra da sve ovo ne škodi samo Srbima, već i budućim naraštajima drugih naroda, i objasnio je da se na ovaj način šalje pogrešna poruka mladima, i daju uputstva za pogrešno shvatanje istorije.\nPećanac ističe da će Savez apelovati da se vrate stari nazivi ulica i ustanova u FBiH, i prestane sa dezavuisanjem i menjanjem istorije i istine.\n- Osim toga, srpska deca u FBiH ne uče svoj jezik, ne uče svoje pismo, nemaju status ustavotvornog naroda. U FBiH je pre minulog rata živelo 600.000 Srba, a sad su svedeni na statističku grešku u ovom entitetu - rekao je Pećanac.\nU BIHAĆU I CAZINU PREDNJAČE!\nU UNSKO-sasnkom kantonu je na stotine primera gde su ulice,škole i druge institucije nazvane po zločincima. Tako se u Bihaću nalaze Aleja Alije Izetbegovića, Trg Zlatnih ljiljana, kao i ulice koje nose nazive Petog korpusa i njegovih brigada, i Bosanskih šehida, Bosanskih banova, ali i Treće satnije HVO.\nU Bosanskoj Krupi, Bužimu, Cazinu su škole nazvane po poginuli pripadnicima tzv. Armije BiH...\nFederacija BiH imena ulica nazivi ulica promena naziva ulica


RTCG - Radio Televizija Crne Gore - Nacionalni javni servis :: Nauka i tehnologija :: Preminuo sovjetski disident i nuklearni fizičar Jurij Orlov\n28. 09. 2020. 22:24 >> 22:27 0\nSovjetski disident i nuklearni fizičar Jurij Orlov, jedan od osnivača Helsinškog odbora za ljudska prava u Moskvi, preminuo je u 97. godini, saopštila je danas ta organizacija i dodala da je Orlov umro u nedjelju u SAD.\n"Fizičar, aktivista za ljudska prava, mislilac, Orlov je imao dug i aktivan život. Predavao je fiziku koju je toliko volio do posljednjeg trenutka i ostao je kontaktu sa pokretom zaštite ljudskih prava", naveo je Helsinški odbor na svom sajtu.\nMoskovski helsinški odbor osnovan je 1976. godine kako bi osigurao da sovjetske vlasti poštuju svoje obaveze vezane za ljudska prava preuzete Završnim aktom iz Helsinkija 1975. godine na kraju Konferencije o bezbjednosti i saradnji u Evropi.\nOrlov, nuklearni fizičar i veteran Drugog svjetskog rata Jurij bio je prvi predsjednik tog odbora.\nUhapšen je 1977. godine i zatvoren zbog svojih aktivnosti zaštite ljudskih prava. Oslobođen je 1986. za vrijeme predsjednika Mihaila Gorbačova na osnovu sporazuma sa SAD i lišen je sovjetskog državljanstva, koje mu je vraćeno tek 1990.\nOrlov je stekao američko državljanstvo 1993. godine, a karijeru fizičara je nastavio na Univerzitetu Kornel u SAD. Sarađivao je sa Evropskom organizacijom za nuklearna istraživanja (CERN) sa sjedištem u Švajcarskoj.


Početak/Video/Nove investicije u Opštini Merošina. Šansa za posao za stanovnike tog kraja (VIDEO)\nRukovodstvo Opštine Merošina je u pregovorima sa tri firme, od kojih je jedna izvesna. Prema rečima predsednika opštine Saše Jovanovića investitor se bavi izradom metalnih konstrukcija.\n„Oni su kupili nekadašnju parketaru i kreću sa proizvodnjom“, istakao je Jovanović.\nDrugi investitor je Ming kompani, kovačnica iz Niša koja radi više od 20 godina. U pitanju je nova hala od 2.500 kvadrata, a biće mesta za 70 radnika, pretežno metaloprerađevičke struke. Ova investicije pokrenula je i pitanje kadrova, koji su sada u ovoj Opštini deficitarni.\n„Videćemo sa našom školom da otvorimo novo zanimanje zavarivača, pošto je jako veliko interesovanje za tim kadrom u Opštini Merošina“, kazao je predsednik Opštine.\nTreći investitor koji bi trebalo da poveća proizvodnju je Altina, firma koja se bavi proizvodnjom salveta i ubrusa. Ovu kompaniju kupila je AS velprodaja koja ima deve supermarketa i jedan distributivni centar na teritoriji Srbije. U ovom trenutku Altina ima zaposlenih 19 radnika, a u planu su i nova radna mesta.\n„Sa ove tri firme, Opština Merošina će rešiti problem nezaposlenosti“, rekao je Jovanović.\nOn je dodao da je rukovodstvo Opštine u pregovorima i sa hladnjačom „DP Voćar“, mešovito srpsko – grčka firma. Njih interesuje prevashodno zgrada i lokacija, a kada su unutrašnje instalacije u pitanju najavili su da će postaviti nove savremene linije. Upravo to je rak rana Merošinčana, jer je otkup višnje i šljive sa cenom bio katastrofalan.\n„Nezadovoljstvo građana je opravdano. I ja sam jedan od proizvođača i znam kolika bi trebalo cena da bude“, kaže Jovanović.\nU ove pregovore aktivno se uključilo Ministarstvo poljoprivrede.\ninvensticije Merošina Saša Jovanović\n7. februara 2021. u 21:21\nDžaba sve će to lopovska banda da uništi to jest čelnici opštine Merošine!!!


Boško Obradović: Vlast umesto da nagradi, ona uništava domaće turističke agencije – Двери\n6. марта 2019. 3 KomentaraSaopštenja\nNa vanrednoj konferenciji za medije u Narodnoj skupštini šef poslaničke grupe Dveri Boško Obradović kazao je da su Dveri nastavile sa aktivnim bojkotom Skupštine, zasedajući u Paralelnom parlamentu u skupštinskom holu.\nOn je ovom prilikom govorio o predlogu Zakona o turizmu za koji kaže da bi mogao da ugrozi više od 1000 malih i srednjih preduzeća, odnosno turističkih organizacija koje posluju širom Srbije, jer se po novom zakonu unosi obavezni depozit, koji je dodatni teret za pomenuta preduzeća. Uništavanjem malih preduzeća, tržište preuzimaju domaće i strane velike agencije.\n„Interesantno je to da se ne zna koliko će dodatni depozit iznositi, on se određuje na predlog resornog ministra, što je skandalozno. U mnogim zemljama Evrope ne postoji nikakav obavezni depozit i postavlja se pitanje gde će čuvati taj obavezni depozit i ko će njime manipulisati? Ono što je glavna opasnost ovim dodatim teretom, ako on bude u visini više desetina hiljada evra, jeste da će se da preduzeća zatvoriti i da će bez posla ostati 10 do 15 hiljada ljudi, plus sve njihove porodice koje u ovom trenutku žive od toga što se bave turizmom“, rekao je Obradović.\nObradović je istakao da se dodatni depozit odnosi na one turističke agencije koje nikada nisu imale problem sa svojim poslovanjem, za razliku od onih agencija koje promoviše vlast, kao što je propala agencija „Fly fly travel“ koja je najavljena kao veliki državni projekat i koju su promovisali Vučić, Ljajić, Šarčević i Čadež, a da niko nije odgovarao zbog propasti pomenute agencije.\nObradović je podsetio na slučaj kada je vlasnik male turističke agencije iz Trstenika zajedno sa suprugom popio otrov, jer zahvaljujući državi nije mogao da posluje sa svojom agencijom, iako nije ostao dužan nijednom klijentu.\nOn je na kraju upitao vlast zašto kažnjava preduzeća koja u svom višedecenijskom radu nisu napravila nikakav problem, umesto da ih nagradi, pitajući da li je to ideja u svim sektorima? Da uništimo sve naše firme, da budu samo strane, da uništimo sve banke, da budu samo strane?\nTo je osnovni sukob u ekonomskoj politici koje Dveri vode protiv neoliberalne politike Aleksandra Vučića koji je poslednji evrofanatik i vernik propale ideologije ekonomskog neoliberalizma.\nSrpski pokret Dveri se zalaže za favorizovanje i pozitivno diskriminisanje domaćih privrednika u odnosu na strane, a posebno malih i srednjih porodičnih firmi kao što su turističke agencije.\nBoško ObradovićSaopštenjaturizamZakon o turizmu\njedini poslanik koji je shvatio sustinu da Srbijom vladaju strane agencije i pojedine koje su bliske vlasti Bravo\nBravo ! Konacno da neko progovori o problemu sa kojim se suocavamo mi, zaposleni u turistickim agencijama. Strahujemo da nam se sprema zatvaranje i gubitak posla posle vise decenija postenog rada.\nLepo je videti jedanu racionalanu, preciznu i objektivnu analizu onoga sto vlest radi. Samo banke i osiguravajuca drustva u ovoj zemlji mogu da rade. Firme koje su doo, isto kao i turisticke agencije, bave se izgradnjom stanova koje prodaju po nekoliko puta, i naravno ne treba im ni osiguranje ni depozit.. sta reci?


OEBS: Pozivamo lidere BiH - BIGportal.ba\nOrganizacija ze evropsku bezbednost i saradnju pozvala je lidere u BiH da okončaju politički zastoj i sprovedu izbornu reformu.\nOrganizacija za evropsku bezbednost i saradnju koja je od završetka rata 1995. godine nadzirala izbore u BiH, preporučila je brojne promene radi poboljšanja transparentnosti izbornog procesa, medjutim vlasti tri konstitutivna naroda to još uvek nisu učinila.\n“Nažalost, čini se da je politička kriza trenutno zaustavila ovaj posao. Zaista se nadam da će to biti samo privremeno i da će se rad na reformi izbornog zakona nastaviti u skladu sa preporukama (OEBS )”, poručila je predsedavajuća OEBS i šefica švedske diplomatije An Linde juče na konferenciji za novinare.\nIako je formirana radna grupa za raspravu o izbornim promenama, ključni razgovori vode se izmedju bošnjačkih i hrvatskih političkih lidera koji ne mogu da se saglase oko načina izbora član hrvatskog predsedništva.\nPrema Dejtonskom mirovnom sporazumu postignutom 1995. godine, a kojim je utvrdjen posleratni ustav BiH, samo pripadnici konstitutivnih naroda – Srbi, Hrvati i Bošnjaci – mogu da se kandiduju za tročlano predsedništvo BiH.\nPredsedavajuća OEBS Linde pozvala je lidere da pronadju izlaz iz ćorsokaka. “Ovo je ključno za vraćanje poverenja gradjana u izbore i funkcionalnost ove zemlje”, poručila je ona.


Uvođenje socijalne karte smanjiće siromaštvo u Srbiji • Poportal\nMinistar za rad, zapošljavanje, boračka i socijalna pitanja Zoran Đorđević izjavio je povodom Međunarodnog dana borbe protiv siromaštva, da Vlada Srbije svojim aktivnostima, vrednim radom i zalaganjem, omogućavanjem jednakih prava za sve, pružanjem pomoći onima kojima je potrebna, građanima ove zemlje obezbeđuje kvalitetnije uslove života.\nĐorđević je naveo da je jedan od načina na koji će se najbolje omogućiti da pomoć države dobijaju oni kojima je zaista najpotrebnija i čime će se smanjiti siromaštvo u Srbiji, uvođenje socijalne karte.\nUvođenjem sistema „socijalna karta“ svi podaci građana biće na jednom mestu, obezbediće se pravičnija raspodela pomoći kao i transparentnije i efikasnije ostvarenje svih prava koja građanima zakonski pripadaju. Cilj Vlade Srbije jeste da se iskoreni zloupotreba pomoći i da se građanima obezbede osnovni uslovi za dostojanstven život, rekao je Đorđević.\nOn je objasnio da se implementacija sistema socijalnih karata sastoji iz dva segmenta, izrade pravne regulative (zakon o socijalnoj karti i podzakonski propisi) i izrade informacionog sistema, odnosno registra socijalna karta.\nDo sada je realizovana prva faza uspostavljanja registra „socijalna karta“ kojom je izvršena nabavka softversko-hardverske infrastrukture potrebne za njegov rad, izrađeno je softversko rešenje (aplikacija) i izvršeno je objedinjavanje podataka iz internih podsistema ministarstva, tako da je sistem postao funkcionalan u jednom delu od sredine 2019. godine.\nZa realizaciju druge faze izrade registra „socijalna karta“, odnosno za punu primenu sistema, uslov je da se izvrši povezivanje softverskog rešenja sa više eksternih registara u Srbiji radi upotpunjavanja i ažuriranja objedinjenih podataka iz prve faze, za šta je potreban zakonski osnov, odnosno zakon o socijalnoj karti.\nMinistar je izrazio očekivanje da će na jesenjem zasedanju zakon o socijalnoj karti, na koji se čekalo 30 godina, biti predstavljen Skupštini Srbije.


Danas svi znaju da igraju fudbal - Da, volim te\nNaslovna » Izlasci » Muzika » Novi spot » Danas svi znaju da igraju fudbal – Da, volim te\nDanas svi znaju da igraju fudbal – Da, volim te\nAh Neša 8. juli 2015. Novi spot 1 komentar\nBend Danas svi znaju da igraju fudbal objavio je video za pesmu „Da, volim te“. Ovo je ujedno i prvi singl sa predstojećeg EP- a „Jedanaesterac“.\nPublika će ovaj EP uskoro moći da preslušava na njihovoj SoundCloud strani.\nNastao 2007. godine, posle početne cover faze, bend se opredelio za pretežno autorski koncept, u kom svoje mesto nađe i poneka obrada, uz primetan autorski pečat članova ovog sastava. Do sada bend iza sebe ima samizdat album „Oštro i na prvu loptu” koji je ugledao svetlost dana 2011. godine, dok je pomenuti EP zamišljen kao uvod u novi album.\nPosle duže pauze, nastale usled rada na novim pesmama, bend je krajem juna ove godine nastupio na festivalu „Zabavdan vol. 5“ u klubu Gavez na beogradskoj Adi Safari. Ovo je bilo njihov prvi nastup posle prošlogodišnjeg zapaženog učešća na festivalu srpske alternativne muzičke scene „Prnjavorstock“ i mini turneje koja je usledila posle toga.\nU narednom periodu bend planira koncertne aktivnosti u sklopu promocije novih pesama, koje uz nešto zreliji zvuk nastavljaju tradiciju multižanrovskog opredeljenja sa prethodnog izdanja.\nKako sami članovi benda navode, muzika DSZDIF uključujući i pesmu „Da, volim te“, predstavlja individualni izraz pojedinca, kanalisan kroz zajednički duh (bend sačinjavaju prijatelji iz fakultetskih dana), i kao takva žanrovski je prilično „šarenolika“, ali sa zajedničkom notom nenametljivog humora koji je tokom godina postao zaštitni znak ove grupe. (danubeogradu.rs)\nTagovidanas svi znaju da igraju fudbal pop rock\nPrethodni Cvetni trg u novom ruhu do novembra\nSledeći Leto na Gardošu od 10. jula\nPesma i spot „Negujmo srpski jezik“\nPoznate domaće javne ličnosti snimile pesmu i spot „Ljubav uvek vraća“\nSvetsko prvenstvo u košarci: Pesma Zemlja košarke – zemlja koja rađa legende\n9. јула 2015. at 00:10\nJa sam visokoobrazovani Englez i volio bi’ matere mi da i mi imamo ovakav bend.


Gradonačelnici o planovima za ekonomski razvoj - Kosovo Online\nGradonačelnici o planovima za ekonomski razvoj\n22. Novembar 2020. • 15:27\nIzvršni direktor Američke komore Arian Zeka rekao je u okviru Globalne nedelje preduzetništva, koju je organizovao Kosovski centar za inovacije, da opštine imaju važnu ulogu u razvoju politika i preduzetničkog ekosistema, objavila je RTK.\nGovorio je o uklanjanju prepreka za poslovanje na lokalnom nivou, služeći kao zagovornici lokalnih preduzeća u centralnim institucijama, ali i kroz dodelu sredstava za promociju preduzetništva, što bi između ostalog služilo kao motivacija za ostanak mladi na Kosovu.\nBilo je reči i o dragocenoj ulozi Inovacionog centra (ICK) u podršci mladim preduzetnicima.\nGradonačelnik Prizrena Mitaher Haskuka, rekao je da su za ekonomski razvoj na lokalnom nivou u okviru ove opštine identifikovana područja u kojima Prizren ima strateške prioritete, poput turizma, proizvodnje, poljoprivrede i kreativnih usluga.\nGovorio je i o značaju Parka za inovacije i obuku u Prizrenu, kao i o potencijalu koji ovo područje ima u promociji omladinskog preduzetništva, ali i investicija uopšte.\nHaskuka je govorio o funkcionisanju jedinog servisnog centra „sve na jednom mestu“ kako bi se olakšalo poslovanje.\nGovoreći o ljudskom kapitalu, Haskuka je savetovao da razviju profesionalne veštine u skladu sa potrebama tržišta.\nGradonačelnik Gnjilana Lutfi Haziri pomenuo je strateški plan ove opštine za društveno-ekonomski razvoj, koji se fokusira na preduzetništvo i povećanje zaposlenosti žena.\nTakođe je govorio o strukturi i razvoju preduzeća u ovoj opštini, ističući politiku ’nulte tarife’ kroz koju se smanjuju svi porezi, osim poreza na imovinu, što stvara veliko olakšanje za aktivnosti lokalnih preduzeća.\nHaziri je naglasio da će se tokom pandemije, ali i dalje, omladina Gnjilana oslanjati na sektore kao što su tehnologija i ručni rad, dodajući da se radi na ponovnom aktiviranju poslovnog inkubatora i razvoju ekonomskih zona u ovoj opštini.\nDodao je da se radi na uklanjanju birokratskih administrativnih postupaka, dok je prema njegovim rečima važno povećati privlačnost zemlje za mlade i stvoriti mogućnosti i olakšice za investiranje na Kosovu.\nŠpend Ljilja, menadžer za obuku, odnose sa javnošću i aktivnosti u Kosovskom inovacionom centru , stavio je poseban akcenat na potrebu stvaranja rekreacionih, multifunkcionalnih prostora, dostupnih široj javnosti za razvoj aktivnosti preduzetničke prirode i inovacija.\nLjilja je takođe izrazila zabrinutost zbog zatvaranja Ministarstva za inovacije, koje bi služilo kao jedinstvena adresa za razvoj preduzeća i preduzeća "startup", dok je za osiguranje pravilnog ekonomskog razvoja i promocije sektora sa potencijalom, preporučio stvaranje specifični inkubatori prema profilima opština, kako bi se decentralizacija fokusa u glavnom gradu i razvoj izjednačio.\nAmerička privredna komora na Kosovu obeležila je Globalnu nedelju preduzetništva sa ukupno 16 virtuelnih aktivnosti kojima je prisustvovalo oko 50 panelista i publika od približno 40.000 ljudi, dok su teme razgovora uključivale obrazovanje, inkluziju, politike i preduzetnički ekosistem. Određeni broj aktivnosti organizovan je u partnerstvu sa ambasadom Sjedinjenih Američkih Država, Američkom agencijom za međunarodni razvoj (USAID), Centrom za regionalnu razvojnu agenciju (RDAC) i AAB koledžom.\nopštine zapošljavanje Arian Zeka\nHaskuka: Učiniću Prizren najlepšim gradom na Balkanu\nHaziri: Prolazimo kroz najteže dane sa pandemijom, apelujem na dodatnu brigu


Hurem nakon visokog poraza od Italije: “Počele smo padati nakon tri penala za gošće” – Haber.ba\nNakon današnjeg ubjedljivog poraza ženske reprezentacije BiH u Zenici od Italije (0:5) u sklopu kvalifikacija za Evropsko prvenstvo izjavu za službenu stranicu NSBiH dala je Samira Hurem.\nŠefica stručnog štaba našeg nacionalnog tima je istakla, prenosi “SCsport“.\n“Ovo su najbolje kvalifikacije koje je naša reprezentacija odigrala, u kojim smo već osvojili 15 bodova. Nadam se da ćemo u Gruziji ostvariti pobjedu i još popraviti bodovni saldo. Nadam se da ćemo u narednom meču moći da računamo na naše iskusne igračice koje su nam sada nedostajale. Sigurno je da smo u ovim kvalifikacijama napravili značajan napredak i vjerujem da ćemo nastaviti da rastemo.“\nTeme:Italija, kvalifikacije za Evropsko prvenstvo, Samira Hurem, ženska fudbalska reprezentacija BiH


Autor projekta koji stručni žiri ocijeni kao najbolji, dobit će nagradu od milion i po dinara, dok će drugoplasirani i trećeplasirani dobiti nagradi u iznSrbija je imala najveći rast organske proizvodnje ikada, a samo od izvoza se ostvaruje više od 20 miliona eura, rečeno je na konferenciji NLB banke povodom početka šestog konkursa NLB Organik.\nOrganska proizvodnja je veliki potecijal za Srbiju i od izvoza ostvaruje od 20 do 25 miliona eura. U svijetu su površine pod organskom hranom od 1999. godine sa 11 miliona hektara 2015. godine povećane na 50 miliona hektara, rekao je predsjednik Izvršnog odbora NLB banke Branko Greganović.\nPredsjednica komisije te banke za izbor najboljeg projekta organske proizvodnje i prerade hrane Snežana Oljača kaže da Srbija snažno napreduje u povećanju proizvodnje organske hrane. Ona je iznijela podatke sa sajma u Njemačkoj, gdje je evidentirano da je najbrži godišnji rast od 64 posto ostvarila Bosna i Hercegovina, a na drugom mjestu je Srbija sa 62 posto.\nKonkurs je otvoren do 21. aprila, a pravo učešća imaju registrovani individualni poljoprivredni proizvođači, kao i mali proizvođači, a od ove godine i kooperanti kompanija ukoliko posjeduju certifikat, a potrebno je da dostave opis projekta, troškova i očekivane rezultate.osu od 300.000 i 200.000 dinara.


Страх је постао живот\n„Palo mi je na pamet da ćerki kažem da se snima igrani film, da su to glumci… Ali vidim da je ona sve shvatila na svoj način, iako je dete i da je moje ’objašnjenje’ uzaludno”, kaže profesor Saša Petrović koji svojoj sedmogodišnjoj ćerki Stefani pokušava da pomogne posle sedam hitaca koji su pogodili njihov dom u Goraždevcu kod Peći.\nHici iz automatskog oružja, automobil koji ispred kuće gori kao buktinja, u 2.50 časova probudili su ovaj deo sela i ovo dete, a trista metara dalje druga rafalna paljba prelomila je napola spomenik pobijenim dečacima Pantu Dakiću i Ivanu Jovoviću i žrtvama NATO bombardovanja u ovom delu Metohije.\n„Ovo je začarani krug između međunarodne zajednice, Albanaca i kosovskih institucija koje ili ne mogu ili ne žele ništa da reše. Mi smo prepušteni sami sebi, sve je ovo jedno haotično stanje koje izmiče kontroli”, navodi ovaj profesor engleskog jezika koja nastoji da razložno sebi i svojoj uplašenoj porodici objasni šta se događa i da neke više sile odlučuju o njihovim životima.\nPosebnp je mučan utisak da se svi napadi i zločini koji su se dogodili u Goraždevcu mogu otkriti veoma brzo i da su poznati svima, ali multietnička idila neophodna međunarodnoj zajednici izgleda podrazumeva da, jedino srpsko naselje koje je u pećkom regionu opstalo 1999. ostane bez bilo kakve zaštite. Dva srpska ministra u kosovskim institucijama, Ljubo Marić i Dalibor Jevtić, pre nekoliko dana su došli u Goraždevac i dobili uveravanja od policije i opštinskog rukovodstva da je bezbednost na zadovoljavajućem nivou.\n„Mi smo konstatovali da je bezbednosna situacija u opštini Peć dobra, izgleda da to nekome smeta”, kaže gradonačelnik Peći Gazmend Muhadžeri. Upitan kome smeta odgovara sa osmehom na licu: „Ne znam, boga mi, to policija treba da utvrdi, kome smeta mir”. Isti taj osmeh i iste ove fraze ponavljao je u julu kada se divljalo po Goraždevcu i spomenik žrtvama bio posut benzinom i zapaljen, a grafitom najavljena osveta.\nNepodnošljiva bezbednosna lakoća i zaborav srpskih žrtava ugrađeni su u kosovski sistem. Desetine incidenata, napada, ponižavanja, etnička mimikrija postali su deo institucionalnog delovanja. Otežavajuća okolnost je što se takva situacija javnosti i strancima predstavlja jezikom evropskih zakona i standarda. Ta frazeologija uklopljena u statistiku, prema kojoj su ovdašnji incidenti dečja igra prema onome što se događa u demokratskom svetu. Letošnji napadi za gospođu iz Ujedinjenih nacija koja je ovde sačinjavala izveštaj i fotografisala spomenik svojim smart telefonom roze boje, bili su tek obična statistika. Njen izveštaj je pokrila prašina u međunarodnim fiokama, on nikog nije upozorio na ono što se dešava ovde, kao što ni u jučerašnjim izveštajima neće pisati da je, nekoliko minuta, posle napada u Goraždevcu isključena struja i da je strah dominantno osećanje i način života ovog geta. „Deca su veoma zastrašena, jer kad te sve to zatekne na spavanju, ne možeš da se oslobodiš straha, pa pitam počinioce, Vladu Kosova i policiju kakvu budućnost ta deca treba da očekuju sutra”, izjavio je za „Politiku” predsednik privremenog organa opštine Peć Miloš Dimitrijević.\nJuče je od prošlog napada i parastosa ubijenim dečacima koji se održava sredinom avgusta bio najživlji dan u Goraždevcu. Na seoskom centru dolazili su, uglavnom, srpski predstavnici vlasti, retka vozila italijanskog Kfora i Kosovska policija. Direktor Kancelarije za Kosovo i Metohiju Marko Đurić izjavio je ispred spomenika goraždevačkim žrtvama koji je izbušen i polomljen projektilima nekog većeg kalibra da je ovo napad na decu, na slobodu i da predstavlja čin agresije prema čitavom srpskom narodu.\nMoja poruka političarima koji su odgovorni za bezbednost ovde na Kosovu i Metohiji glasi: „Brinite o srpskoj deci kao što brinete o albanskoj deci. Samo na taj način i srpska i albanska deca mogu biti mirna i spokojna i mogu imati budućnost.” On je upozorio na lošu zastupljenost Srba u Kosovskoj policiji i rekao da je reč o terorističkom napadu, kao i da će predstavnici Srba u prištinskim institucijama insistirati da se počinioci napada pronađu. Nakon obraćanja novinarima i okupljenim Srbima on je, u pratnji ministara Marića i Jevtića, posetio dom Saše Petrovića i razgovarao s njegovom porodicom. Oni koji su najviše izgubili i propatili veruju i znaju da je ovo deo plana.\n„Na istim mestim se dešava pucnjava, sreća što je zima inače ko zna koliko dece bi stradalo, leti ona ovde ostaju do kasno u noć. Mi znamo da će ovo da se desi opet i opet… Svesni smo i gde smo i šta smo, mi smo samo topovsko meso i samo čekamo red”, kaže Mirjana Srbljak, majka devojčice Dragane koja je teško ranjena dok se 2003. kupala na reci Bistrici. Kraj je dana, magla pada na srpski geto koji napuštaju poslednji gosti. Ostaju Goraždevčani pokriveni strahom i neizvesnošću.\nSrpski vlastodršci, j.bo vam pas mater!


Korupcija prisutna u svakom segmentu privatnog i javnog sektora u BiH – Fokus.ba\nKorupcija prisutna u svakom segmentu privatnog i javnog sektora u BiH\nDodao je da će njegova zemlja nastaviti podržavati sve neophodne reforme koje će dovesti do smanjenja korupcije\nBritanski ambasador u Bosni i Hercegovini Matthew Field izjavio je danas da je korupcija prisutna u svakom segmentu privatnog i javnog sektora u BiH.\nNa panel diskusiji “Antikorupcijska agenda 2022”, koju je organizovao Transparency International u BiH u okviru obilježavanja Međunarodnog dana borbe protiv korupcije, Fild je rekao da korupcija sprječava ekonomski rast, investicije i može povećati troškove nabavnih ugovora za 25 posto, a direktno ugrožava: obrazovanje, sigurnost, zdravstvo, pravosuđe i javne usluge.\nVršiteljica dužnosti izvršne direktorice Transparency Internationala u BiH Ivana Korajlić navela je da u BiH postoje deklarativna posvećenost borbi protiv korupcije i strateški dokumenti, ali problem predstavlja njihova implementacija.\n– Prvi korak u borbi protiv korupcije je unaprjeđenje pravosuđa za osiguranje njegove nezavisnosti i integriteta, jer se i samo pravosuđe interno bori s korupcijskim aferama – istakla je Korajlić.\nŠef Kancelarije za vladavinu prava EU Delegacije u BiH Richard Wood naglasio je da korupcija predstavlja veliku prepreku prosperitetu BiH i njenom putu u Evropsku uniju, zbog čega prevencija i kažnjavanje korupcije zahtijevaju punu pažnju od početka procesa evropskih integracija.\nZamjenica ambasadora SAD u BiH Ellen Germain kazala je da njena zemlja od bh. vlasti očekuje da uspješno rješavaju problem korupcije koji pogađa svakog građanina, te utječe na njihov budući uspjeh i prosperitet.\nPanel diskusija organizovana je kako bi bili razmotreni budući pravci borbe protiv korupcije u BiH, s posebnim fokusom na implementaciju nove Strategije EU na zapadnom Balkanu, kao i najavljene nove reformske procese u oblasti vladavine prava.\nČestitka ambasadora Fielda: Arhitekturom do izgradnje društvene kohezije\nKošarac razgovarao sa britanskim ambasadorom Fieldom o epidemiološkoj situaciji


MAKRON SE OBRATIO NACIJI: Ostvarili smo prvu pobedu nad korona virusom, otvaramo granice za zemlje članice EU (VIDEO)\n15.06.2020. 08:21h 15.06.2020. 17:07h\nFrancuski predsednik Emanuel Makron izjavio je da je njegova zemlja ostvarila prvu pobedu nad korona virusom i da će biti ukinuta brojna ograničenja uvedena u cilju suzbijanja korone.\nU televizijskom obraćanju naciji, Makron je, međutim, upozorio da se virus može vratiti, prenosi CNN.\nFrancuski predsednik je rekao je da će Francuska od danas ponovo otvoriti svoje granice za putnike iz zemalja članica Evropske unije.\nOd danas će kafići i restorani biti otvoreni širom Francuske, a biće dozvoljeno putovanje u druge evropske zemlje.\nBiće dozvoljene i posete članovima porodica u domovima za stare, koji su bili teško pogođeni pandemijom Covid-19.\nŠkole u Francuskoj, osim srednjih, biće otvorene od 22. juna.\nMAKRON ZA EVROPU KOJA SE MANJE OSLANJA NA KINU I SAD\nFrancuski predsednik Emanuel Makron izjavio je u nedelju uveče da će raditi na izgradnji Evrope koja bi bila manje zavisna od Kine i SAD.\nKriza nastala usled pandemije korona virusa otkrila je koliko Francuska i ostatak Evrope zavise od lanaca snabdevanja s Kinom i drugim zemljama, od mobilnih telefona do automobila, piše Rojters.\n"Ovo mučenje je otkrilo nedostatke i slabost: našu zavisnost od drugih kontinenata da bismo došli do neke robe", rekao je Makron u televizijskom obraćanju naciji.\n"Želim da izvučemo neku pouku iz onoga što smo naučili", dodao je francuski predsednik.\nPrema njegovim recima, jedini odgovor je izgradnja novog, snažnijeg ekonomskog modela, više rada i proizvodnje da se "ne bi oslanjali na druge".\nMakron se takođe dotakao rasnih protesta koji potresaju svet, rekavši da boja kože prečesto smanjuje mogućnost za napredovanje u Francuskoj i obećao da će se boriti protiv diskriminacije.\n"BORBA PROTIV RASIZMA DA NE BRIŠE ISTORIJU"\nFrancuski predsednik Emanuel Makron izjavio je da borba protiv rasizma ne bi trebalo da dovede do prekrajanja istorije iz mržnje, a nakon protesta širom sveta zbog ubistva Afroamerikanca Džordža Flojda u SAD.\n"Biću veoma jasan: Republika neće izbrisati nijedno ime iz svoje istorije. Neće zaboraviti nijedno os svojih umetničkih dela, neće obarati statue", rekao je sinoć Makron u televizijskom obraćanju naciji, prenosi Rojters.\nOn je to rekao budući da su učesnici protesta u brojnim gradovima sveta rušili statue istorijskih ličnosti koje su bile povezane za ropstvo ili druge oblike kršenja ljudskih prava.\nOVAKO IZGLEDAJU REJTINZI SVETSKIH LIDERA U DOBA KORONE: Najbolje ocenjeni Ardernova, Kurc i Merkelova, Makron najslabiji\nMOĆ KINE JE UZDRMALA CEO SISTEM! "Mond" BEZ DLAKE NA JEZIKU o EU, UN, zdravstvenoj krizi: Amerika više nije vođa sveta!\nMAKRON UPOZORAVA EU: Ili dajte 400 milijardi evra ili raspad! Evropska unija gubi smisao, preti joj kolaps!\nEmanuel MakronFrancuskaobraćanje nacijikoronaviruskorona viruspandemijaepidemijaEvropaSADKinarasizam


Rastoder: Potrebna djelotvorna politika zaštite potrošača | EUME\nNaslovnica Crna Gora i EU Uspješne EU priče Rastoder: Potrebna djelotvorna politika zaštite potrošača\nJedinstveno tržište Evropske unije kao jedno od najvećih maloprodajnih tržišta na svijetu omogućuje građanima i preduzetnicima slobodnu trgovinu izvan granica njihovih država i obezbjeđuje potrošačima kvalitetnu i bogatu ponudu za vrijednost njihovog novca. U tom kontekstu, ključna uloga politike zaštite potrošača EU je, zapravo, podrška i smjernice potrošačima kako da iskoriste te mogućnosti, kako da budu zaštićeni od eventualnih prevara, opasnih proizvoda, nepoštene poslovne prakse, itd. i kako da aktivno djeluju u okviru jedinstvenog tržišta čime se, bez sumnje, unapređuje ekonomski razvoj i društvene promjene. Polazeći od toga da u EU živi oko 500 miliona potrošača, kvalitetna ponuda, tačne informacije o proizvodima i uslugama, zaštita prava pri kupovini roba i usluga je uslov za djelotvorno funkcionisanje evropskog tržišta, ali i podjednako važne aktivne uloge potrošača koji svojim odlukama doprinose inovativnosti, djelotvornosti i ekonomskom rastu.\nImajući u vidu da se potrošači nalaze u sve složenijem okruženju uslovljenom izazovima i mogućnostima koje pruža brzi tehnološki razvoj, elektronska trgovina, izazovi globalizacije, rastući nivoi potrošnje koji doprinose ekološkim problemima, veća društvena isključenost i osjetljivost zbog ekonomske krize, starenja stanovništva i digitalnog okruženja, politika za zaštitu potrošača treba da bude djelotvorna kako bi pomogla građanima da se prilagode novoj stvarnosti.\nU biti, politika EU za zaštitu potrošača i zdravlja je osmišljena kako bi zaštitila potrošače od ozbiljnih rizika i prijetnji koji potrošači ne bi mogli sami riješiti, zatim, kako bi omogućila izbor proizvoda zasnovan na jasnim i tačnim informacijama, kako bi zaštitila prava potrošača kroz brzo i efikasno rješavanja sporova s trgovcima i, konačno, kako bi obezbijedila usklađenost prava potrošača s državnim i društvenim promjenama.\nOblast zaštite potrošača u EU se uređuje propisima koji definišu mjere za zaštititu zdravlja, bezbjednosti i interesa potrošača, kao i poštovanje prava na informisanje, obrazovanje i organizovanje s ciljem zaštite njihovih interesa. Vrlo je važno istaći i to da se na osnovu pravne tekovine EU, svim potrošačima koji borave na području EU omogućava zaštita bez obzira na to iz koje države dolaze.\nPolitika zaštite potrošača u EU je zauzela vrlo značajno mjesto u ukupnom funkcionisanju evropske stvarnosti, a posebno iz razloga što su rezultati postignuti sprovođenjem te politike ključni za bezbjednost svih građana u EU i bezbjednost proizvoda i usluga, što se sistem brzog informisanja o opasnim proizvodima pokazao kao izuzetno uspješan, kao i što su primjeri nepoštene poslovne prakse poput nametljivih i agresivnih metoda prodaje, skrivenih troškova, lažnih tvrdnji, itd. u regulisane, odnosno zabranjene kroz evropske propise.\nPravila o bezbjednosti proizvoda u EU se kontinuirano ažuriraraju kako bi obuhvatila sve odgovarajuće zahtjeve i izazove novih proizvoda. U tom smislu, pravila o bezbjednosti igračaka, električnih uređaja i vozila su se pokazala kao izuzetno uspješna u Evropi. S tim u vezi, zanimljivo je pomenuti da su igračke kupljene u Evropi među najbezbjednijima u svijetu zbog rigoroznih provjera izrade, zapaljivosti, hemijskog sastava, radioaktivnosti, itd. Dalje, ono što je jedno od važnih dostignuća evropske potrošačke politike su i postupci za sporove male vrijednosti za sve građanske i trgovinske prekogranične sporove pri čemu nisu potrebni advokati, a odluke u postupku su priznate u svim državama članicama. Takođe, evropski potrošači imaju mogućnost da riješe probleme kroz alternativne postupke rješavanja sporova koji su daleko brži, jednostavniji i povoljniji za potrošače. Dalje, potrošači u EU imaju pravo na ispravku proizvoda, povraćaj novca ili smanjenje cijene; mogu bezbjedno kupovati proizvode ili usluge na daljinu, poštom ili putem interneta pri čemu dobijaju dovoljno informacija, pravo na otkazivanje ugovora u roku od 14 radnih dana bez posljedica i kazni.\nKao drugi važan segement politike zaštite potrošača, pored bezbjednosti proizvoda, je zaštita ekonomskih interesa potrošača. Pravnom tekovinom EU se reguliše visok stepen zaštite potrošača u sektoru finansijskih usluga, informisanja o finansijskim proizvodima kao što su potrošački krediti, investiranje, paket putovanja, sistemi osiguranja i vremenski ograni- čena upotreba nekretnina (time-share), usluge rominga, itd. U tom pogledu, pravilima o potrošačkim kreditima, potrošačima se prije sklapanja ugovora daju jasne informacije i naknadama i ograničenjima, uz stopu zaduživanja se navodi i godišnja kamatna stopa, potrošači mogu otplatiti kredit prije vremena, a svaka naknada koju traži davalac kredita mora biti opravdana. U pogledu paket-putovanja, jasno se utvrđuju obaveze organizatora i trgovca na malo, zatim posebna prava potrošača kao što su obezbjeđivanje svih infomracija prije potpisivanja ugovora, kontaktna osoba za pomoć, pravo prenosa rezervacije na drugu osobu, pravo na povraćaj novca u slučaju promjene osnovnih elemenata paketa i pravo na alternativna rješenja bez naknade.\nU kontekstu zdravstvene politike, EU teži djelotvornom spre- čavanju bolesti, promociji zdravog načina života, zaštiti ljudi od ozbiljnih prekograničnih prijetnji zdravlju, boljem pristupu zdravstvenom osiguranju, obezbjeđivanju jasnih informacija i obrazovanja o zdravlju, poboljšanju bezbjednosti pacijenata, podršci dinamičnim zdravstvenim sistemima i novim tehnologijama, visokim standardima kvaliteta i bezbjednosti organa i drugih supstanci ljudskog porijekla, i, konačno, visokom kvalitetu, bezbjednosti i djelotvornosti medicinskih proizvoda i uređaja za medicinsku upotrebu. Izazovi s kojima se savremeno društvo susreće u pogledu zaštite zdravlja, a koji ujedno predstavljaju osnov za poboljšanje zdravstvene politike EU, su održivost zbog demografskih promjena i sve većoj potrebi za zdravstvenom zaštitom, zatim starenje stanovništva, učestalost bolesti kao što su rak, dijabetes, respiratorne, mentalne i druge hronične bolesti, kao i rizični faktori mnogih bolesti od kojih su najznačajniji alkohol, duvan, loša ishrana i nedostatak fizičke aktivnosti. Jedan od važnih izazova za zdravstvenu politiku su i zdravstvene nejednakosti na koje često utiču zaposlenost, dohodak, obrazovanje, etnička pripadnost, pristup zdravstvenoj zaštiti, itd.\nDa bi politika zaštite potrošača bila djelotvorna, pristup informacijama i podizanje svijesti potrošača o njihovim pravima je neodvojiv dio te politike jer prvenstveno utiče na povjerenje potrošača, a samim tim i na ukupnu tržišnu utakmicu. Imajući to u vidu, evropski propisi jasno definišu pravila i principe o tačnim informacijama o proizvodima i uslugama, ozna- čavanju i ambalaži proizvoda, savjetima i pomoći na internetu i praćenju i ocjenjivanju učinka potrošačke politike kako bi se utvrdile prepreke i ograničenja na tržištu.\nKako je unutrašnje tržište osnova EU, tako je, i jedan od prioriteta Crne Gore upravo usklađivanje crnogorskog zakonodavstva s pravnom tekovinom EU s ciljem uklanjanja prepreka za slobodno kretanje roba, ljudi, usluga i kapitala. U tom kontekstu, jedan od ciljeva crnogorske ekonomske politike je unapređenje zaštite potrošača i zdravlja i obezbjeđivanje crnogorskim potrošačima jednaka prava koja imaju građani EU. Usklađenost crnogorskog sistema zaštite potrošača i zdravlja s pravnom tekovinom EU je ključni instrument za uklanjanje prepreka ka sprovođenju ideja i principa fer konkurencije i društvene odgovornosti, a samim tim je djelotvorna pravna zaštita potrošača temelj za ispravno i nesmetano funkcionisanje tržišnog takmičenja.\nIako je Crna Gora ostvarila značajan napredak na polju zaštite potrošača i zdravlja, a posebno u pogledu usklađenosti zakonodavstva s pravnom tekovinom EU u ovim oblastima, svjesni smo da je potrebno uložiti dodatne napore kako bi se ostvario dobar zakonodavni i administrativni kapacitet za dalje sprovođenje i primjenu evropskih tehničkih standarda u zaštiti potrošača i zdravlja.\nCrna Gora je izgradila evropsku viziju značaja zaštite potrošača i zdravlja i može se pohvaliti aktivnostima na tom polju, kao i time da je u proteklom periodu vrijedno radila na pripremi i donošenju važnih propisa koji će regulisati bezbjednost građana u pogledu bezbjednosti proizvoda i zaštite ekonomskih interesa. O tome govori činjenica da je Crna Gora usvojila Zakon o zaštiti potrošača u decembru 2013, a koji je stupio na snagu u julu 2014, Zakon o potrošačkim kreditima u februaru 2014, kao i da je uskladila propise koji se odnose na kontrolu duvana, krvi, transplataciju ljudskih organa, tkiva i ćelija u svrhu medicinskog liječenja, itd. Pored toga, vansudska zaštita potrošača je obezbijeđena preko Arbitražnog odbora koji je uspostavljen pri Privrednoj komori Crne Gore. Takođe, način sprovođenja politike zaštite potrošača u Crnoj Gori je predmet Nacionalnog programa zaštite potrošača i Akcionog plana za njegovu realizaciju. U cilju praćenja realizacija ovog Programa, obrazovana je međuresorna Komisija, koje, pored nadležnog Ministarstva ekonomije, čine predstavnici drugih ministarstava uključenih u zaštitu potrošača, organizacija za zaštitu potrošača, Privredne komore i lokalne samoprave uključene preko Ministarstva unutrašnjih poslova.\nEvropska komisija je u decembru 2013. poslala Izvještaj o analitičkom pregledu u kome je ocijenila da je Crna Gora spremna za otvaranje pregovora u ovom poglavlju, te je predsjedavajući EU 5. II 2014. uputio pismo u kom ocjenjuje da je Crna Gora spremna za otvaranje pregovora u ovom poglavlju i pozvao Crnu Goru da dostavi pregovaračku poziciju. Vlada je 10. VII 2014. usvojila Pregovaračku poziciju Crne Gore za zaštitu potrošača i zdravlja i zvanično je uputila EK.\nPregovorima u ovom poglavlju i usklađivanjem zakonodavstva s evropskom pravnom tekovinom, Crna Gora će dodatno regulisati efikasnu zaštitu potrošača i zdravlja, doprinijeti djelotvornom rješavanju uočenih problema na području zaštite potrošača, obezbijediti podršku potrošačima u ostvarenju njihovih prava i podizanju svijesti o njihovom stvarnom položaju i snazi na tržištu. Osim toga, Crna Gora radi na izazovima u oblasti zdravlja kako bi obezbijedila bolji sistem prevencije bolesti i promocije zdravlja, zaštitila građane od prekograničnih prijetnji zdravlju i obezbijedila bolju i bezbjedniju zdravstvenu zaštitu.\nNa kraju, pitanje bezbjednosti potrošača i zaštite njihovih ekonomskih interesa i zdravlja, i konačno, ukupna dobrobit potrošača će ostati temelj i vodeći princip dalje politike zaštite potrošača i zdravlja u Crnoj Gori što će usmjeriti ne samo dalje usklađivanje zakonodavstva s evropskim do dana pristupanja, već i opštu spremnost da, jednom kada budemo članica EU, ravnopravno učestvujemo i doprinosimo aktivnostima EU na polju zaštite potrošača i zdravlja.\nAutor teksta je Melita Rastoder, sekretar radne grupe 28 – Zaštita potrošača i zdravlja


Milković na skupu u Subotici: Bezbednost hrane je ugrožena - Bujanovačke\nPočetna DRUŠTVO Milković na skupu u Subotici: Bezbednost hrane je ugrožena\nMilković na skupu u Subotici: Bezbednost hrane je ugrožena\nBujanovačke8. maj 2016.DRUŠTVO, NASLOVNA0\nNaša mala domaćinstva proizvode zdravu hranu i mislim da će to biti sve cenjenije i cenjenije – kazao je Milković, predsednik UO VKS na velikom međunarodnom skupu posvećenom veterini\nSUBOTICA, BUJANOVAC, 8. maj 2016. – Bezbednost hrane u Srbiji je ugrožena, pre svega pojedinim interesnim grupama i uvozom proizvoda životinjskog porekla, nelojalnom konkurencijom kada su u pitanju domaći proizvodjači – istakao je Miodrag Milković, predsednik Upravnog odbora Veterinarske komore Srbije (VKS) na sastanku Višegradske grupe u Subotici.\nMilković, koji je direktor bujanovačke Veterinarske stanice, dodao je da očekuje da se stanje poboljša sa primenom novog evropskog zakonodavstva.\nNa sastanku održanom u subotu se govorilo o problemima ove regije u veterinarskoj oblasti, ali i o novom evropskom zakonodavstvu koje se odnosi na zdravlje i promet životinja.\nPredsednik komiteta za politiku Svetske veterinarske asocijacije Zoran Katrinka rekao je da su pitanja zdravlja životinja i upotrebe veterinarskih lekova važni za Srbiju, naročito kada je reč o predpristupnim pregovorima sa Evropskom unijom.\n–Očekujemo da će pregovaračko poglavlje koje se tiče bezbednosti hrane i veterinarske fito-sanitarne politike biti otvoreno naredne godine i pripremamo se za to. Iskustvo kolega iz EU koje su već prošle kroz taj proces je izuzetno važno za nas. Dajemo sve od sebe da Srbija dobije što bolju poziciju, kada je reč o proizvodnji i izvozu kvalitetne i bezbedne hrane – kazao je Katrinka.\nOn jedodao da je zakonodavstvo u Srbiji u velikoj meri uskladjeno sa zakonima EU, ali da je potrebno više raditi na sprovodjenju pravnih akata, kao i na boljoj saradnji Ministarstva poljoprivrede i zaštite životne sredine i Uprave za veterinu sa Veterinarskom komorom Srbije (VKS), koja je predstavnik privatnog sektora.\nPredsednik Upravnog odbora VKS Miodrag Milković rekao je nakon sastanka za Bujanovačke da Srbiju očekuje težak put kada je reč o pravilima koja se odnose na promet životinja i proizvoda životinjskog porekla, o otpadu životinjskog porekla i ekoloških standarda.\nMilković je dodao da j odnos biljne i stočarske proizvodnje je 60 prema 40 odsto u korist biljne proizvodnje, a da bi pokretanjem stočarske proizvodnje Srbija imala šansu da ostvari oko 10 milijardi evra izvoza, kao i da veliku izvoznu šansu vidi u proizvodnji zdrave hrane bez antibiotika i genetski modifikovanih organizama.\n–Naša mala domaćinstva proizvode zdravu hranu i mislim da će to biti sve cenjenije i cenjenije – kazao je Milković.\nPredsednik Federacije veterinara Evrope Rafael Lagens (Rafael Laguens) kazao je da skoro sve zemlje u Višegradskoj grupi imaju slične probleme i da ekonomska situacija utiče na sve njih.\n–Višgradska grupa se trudi da njene ujedini zemlje i snage kako bismo imali vći uticaj na evropskom nivou. Srbija će, nadam se, biti deo EU i važno je da zna sve što se dogadja na tom nivou – rekao je Lagens.\nNaredni sastanak Višegradske grupe po pitanju veterine biće održan na jesen.\nPrevious PostVučić u BAT: Mi smo srećni kada vi zarađujete više Next Post"Partizani" traže albansku većinu na vlasti


Mađarski Zeleni fond i Zeleni centar za zapadni Balkan\nMađarska vlada objavila je poziv mađarskim kompanijama, akademskim telima i udruženjima sa klimatskim fokusom da se prijave za prvi krug finansiranja nedavno pokrenutog budimpeštanskog instrumenta za zelene finansije.\nŠef novog budžetskog Zelenog centra za zapadni Balkan kaže da ulažu više od ulaganja u mađarske kompanije u jugoistočnoj Evropi. Za šefa Zelenog centra Zapadnog Balkana reč je o iskorišćavanju mađarskog know-how-a kako bi se zagarantovala održivost u regiji kojoj je to preko potrebno.\nZeleni centar zapadnog Balkana će u početku staviti na raspolaganje oko 1,2 miliona evra za pokretanje zelenih investicija u Albaniji, Bosni i Hercegovini, Kosovu, Crnoj Gori, Severnoj Makedoniji i Srbiji.\nLaszlo Orlos, direktor centra, vidi to kao prvi korak ka izgradnji regionalnog zelenog fonda sa donatorima iz Visegradske grupe zemalja srednje Evrope (Češka, Mađarska, Poljska i Slovačka).\nU međuvremenu, on je rekao da će to pomoći da se mađarska stručnost dobro iskoristi u regiji, istovremeno naglašavajući opredjeljenje Budimpešte da se zauzme u slučaju proširenja EU na zapadnom Balkanu.\n„Konkurencija je jaka“, rekao je Orlos u intervjuu, „Zapadnoevropske i američke kompanije imaju dugogodišnje iskustvo ulaganja u regionu. Naš zeleni centar želeo bi povećati međunarodnu konkurentnost mađarskih kompanija koje ciljaju ulaganja u zelenu ekonomiju.\n„Takođe verujemo da možemo deliti svoja iskustva u vezi sa pristupanjem EU i to bi moglo biti dodatna vrednost. Mi ne samo da možemo podržati zelenu tranziciju u regionu, već i stvoriti radna mesta, povećavajući i ekonomiju. ”\nMalo bi ko doveo u pitanje potrebu za više zelenih ulaganja u jugoistočnoj Evropi. Zagađenje vazduha u bosanskoj prestonici Sarajevu je na rekordno visokom nivou, dok osam od 10 najstrojnijih elektrana na ugljen u Europi deluje na zapadnom Balkanu.\nOko 60 posto proizvodnje energije u regiji oslanja se na fosilna goriva, a 16 elektrana na ugljen sa zapadnog Balkana emituje toliko ugljen dioksida kao i 250 elektrana na ugalj širom Europske unije.\nStručnjaci kažu da toplotni talasi, ekstremno vreme i neredovite padavine pokazuju da klimatske promene već utiču na svakodnevni život u jugoistočnoj Europi.\nU međuvremenu, balkanske države brinu da će ih izstaviti evropski zeleni dogovor EU, Briselski plan da 2050. godine Evropa postane prvi klimatski neutralan kontinent na svetu.\nZeleni centar zapadnog Balkana osnovan je 2019. godine kako bi se pomoglo da se regija stavi na put ka održivosti, rekao je Orlos, dodajući da je temeljni koncept osmišljen zajedno sa Globalnim institutom za zeleni rast (GGGI) sa sedištem u Seulu, koji je vodio bivši UN-ov sekretar, General Ban Ki-moon.\nOrlos je ekonomista sa iskustvom u međunarodnim finansijama. Ranije je bio viši savetnik izvršnog direktora Grupe Svetske banke i predsedavao je nadzornim odborom mađarske institucije za financiranje izvoza Eximbank. Takođe je bio savetnik britanskog direktora Azijske investicione banke za infrastrukturu sa sedištem u Velikoj Britaniji.\nNovac za Zeleni centar zapadnog Balkana dolazi od prihoda iz EU sistema trgovanja emisijama. Instrument podržava provedbu Pariškog klimatskog sporazuma i obećava da će utrti put za rad malih i srednjih mađarskih poduzeća u šest zemalja Zapadnog Balkana.\nMađarska se već dugo smatra zagovornikom integracije zapadnog Balkana u EU i ne brine o tržišnim mogućnostima koje tamo vidi.\nNeki kritičari kažu da je mađarska vlada zakasnila na zelenu igru, a tek je početkom 2020. zauzela uzrok klimatske krize.\nAli Orlos je naglasio da je Mađarska jedna od 21 zemlje svijeta u kojoj je ekonomski rast od početka novog milenijuma išao ruku pod ruku sa smanjenjem emisije gasova sa efektom staklene bašte i potrošnje energije.\nDodao je da Mađarska ima solidne rezultate u oblikovanju vladine politike o klimatskim akcijama u uskoj saradnji s globalnim institucijama, poput GGGI.\n“Prvi krug našeg poziva za prijavu biće ozbiljan test”, rekao je. „Želeli bismo dobiti što je moguće više predloga projekata. U drugom krugu imaćemo još 400 milijuna forinti (1,2 milijuna eura) na raspolaganju, a do kraja godine ćemo verovatno moći pooštriti svoje prioritete.\n„Za sada vidimo dosta projektnih ideja iz Srbije i Albanije, gde, čini se, mađarske kompanije imaju više iskustva na terenu, ali još je prerano davati pretpostavke.“\nU prvom krugu aplikanti mogu dobiti i do 15-50 miliona forinti (45.000 do 150.000 eura) bespovratnih sredstava za projekte u pet sektora: obnovljiva energija i energetska efikasnost, upravljanje vodama i pročišćavanje otpadnih voda, upravljanje otpadom, urbani razvoj i poljoprivreda , uključujući šumarstvo.\nIako je poznata mađarska stručnost u upravljanju vodama i pročišćavanju voda, Orlos takođe vidi mogućnosti za obnovljive izvore energije u regiji, s obzirom na to da neke zemlje zapadnog Balkana zaostaju u svojim međunarodnim obvezama.\nKritičari kažu da Mađarska ima relativno nizak nivo obnovljivih izvora energije u svom energetskom smjesu, ali Orlos je rekao da je ta država ispred nekih zapadnoeuropskih zemalja poput Njemačke i Francuske u postizanju ciljeva za obnovljive izvore energije na temelju podataka za 2018. godinu.\nKazao je da će se prema nedavno odobrenoj Nacionalnoj klimatskoj strategiji Budimpešte nastojati ostvariti 90 posto proizvodnje uglja neutralne do 2030. godine i potpunu neutralnost uglja do 2050. godine.\nPrema Orlosovom mišljenju, tehnologije potrebne za postizanje ove zelene ekonomske tranzicije kod kuće mogu biti od velike vrednosti i na zapadnom Balkanu.\nIako mnogi analitičari kažu da je osnovna motivacija vlade jačanje mađarskog poslovanja u regiji, Orlos je rekao da bi dobro odabrane investicije mogle biti dobitak, doprinoseći zelenijem i održivijem okruženju.\nPočetno finansiranje je samo „seed money“, koji se uglavnom koristi za pripremu projekata i studije izvodljivosti. Ali Orlos je rekao da, čim su na stolu bankarski projekti, mogu se pozvati glavni investitori: Eximbank, mađarska vodeća OTP banka ili druge komercijalne banke i finansijske institucije.\nMeđunarodni novac mogao bi takođe učestvovati, rekao je. Regija je dobila 4,2 milijarde evra pretpristupnih fondova EU između 2014. i 2020, a neke zemlje se bore da apsorbuju gotovinu. U regionu su takođe prisutne Evropska investicijska banka, Evropska banka za obnovu i razvoj i drugi multilateralni programi.\nOrlos je rekao da će prijave za Zeleni centar zapadnog Balkana biti ocenjivane na fer način.\n„Poznati stručnjaci će proceniti aplikacije prema veoma robusnom sistemu“, rekao je. „Konačnu odluku donosi Ministarstvo za inovacije i tehnologiju. Siguran sam da će najbolji pobediti. ”\nZeleni centar zapadnog Balkana ima planove za širenje.\nPoljska vlada je jednom predložila osnivanje Visegradske razvojne banke koja se još nije ostvarila. Ali Orlos vidi šansu za osnivanjem V4 fonda ili više-donatorskog zelenog fonda za Balkan od 2022. godine, kako bi ojačao zelene projekte u regionu, a pritom imao koristi od V4 kompanija.\nIzgradnja solarnog parka u Albaniji, na tenderu pobedila francuska kompanija Voltalia\nBez ozbiljnih reformi srpski energetski gigant neće više dobijati finansijsku pomoć\nNova otkrića bora i litijuma u Srbiji nedaleko od Jagodine\nGradnja malih hidroelektrana u toku korona krize u BiH – aktivisti upozoravaju na ekocid\nZaštita životne sredine i kineski kapital u Albaniji: Hidraulično frakturisanje (fracking) u Patos-Marinzi


Dug "Spensa" Grad pretvara u trajni ulog - Novi Sad\nDug "Spensa" Grad pretvara u trajni ulog\n14:02:00 19.02.2019, Komentara: 0\nNovi Sad - Pretvaranje duga JP Sportski i poslovni centar "Vojvodina" u trajni ulog Grada Novog Sada u kapital ovog preduzeća, tema je o kojoj će odbornici u Skupštini grada raspravljati na sutrašnjoj sednici.\n"Spens" zbog neizmerenih javnih prihoda, u najvećoj meri neplaćanja poreza na imovinu, Gradu duguje više od 395,5 miliona dinara, a javnim preduzećima, "Novosadskoj toplani", "Vodovodu i kanalizacija", "Čistoći" i "Stanu", ostao je dužan više od 148 miliona.\nOva mera bi trebalo da doprinese tome da "Spens" u budućnosti ima "stabilnu finansijsku poziciju". Predstavnici gradske vlasti poručili su na Sednici za budžet i finansiranje i da je konverzija, u stvari, mera naplate dugovanja.\nPredlog opozicija kritikuje, ali prema saznanjima portala 021.rs, bojkota sednice neće biti. Neobavezujući poziv privatnim partnerima koji su zainteresovani za upravljanje "Spensom" istekao je 15. februara i zainteresovanih nema, te se razmišlja o novim rešenjima, kako bi objekat bio funkcionalniji.\nGradonačelnik Miloš Vučević nedavno je najavljivao da bi deo "Spensa" mogao da bude iskorišćen za nova obdaništa, ali i poslovne inkubatore za startapove.


Ukidanje zabrane kretanja očekuje se od četvrtka 7. maja - Sirmiuminfo\nUkidanje zabrane kretanja očekuje se od četvrtka 7. maja\nSremska Mitrovica – Danas je od strane nadležnih upućen obrazloženi predlog za ukidanje vanrednog stanja državnim organima koji o tome odlučuju. Vanredno stanje u Srbiji trebalo bi da bude ukinuto u sredu, a od četvrtka 7. maja trebalo bi da prestane i zabrana kretanja.\nPodsećamo, policijski čas je na snazi zbog sprečavanja širenja virusa korona. Očekuje se da Narodna skupština u sredu potvrdi ukidanje vanrednog stanja, a zabrana kretanja prestala bi da važi u četvrtak.\nTo bi značilo da naši stariji sugrađani kojima je bilo zabranjeno kretanje tokom vanrednih mera u borbi protiv Kovida-19, mogu ponovo slobodno da se kreću. Struka im i dalje preporučuje da paze na sebe, da se manje kreću i da drže distancu.\nParalelno sa uvođenjem vanrednog stanja proglašena je i epidemija od velikog javnog zdravstvenog značaja. To znači da bi se mogla zadržati, u zavisnosti od epidemiološke situacije, većina mera, ali neće biti zabrane, navode lekari, biće samo stručna preporuka uz obrazloženje.\nKada će prestati da se pojavljuju novooboleli od virusa Kovid-19, kako navodi struka zavisi od toga kako se stanovništvo ponaša, kao i od vremenskih prilika.\nOd danas su ponovo počeli da rade restorani i kafići, u skladu sa ublažavanjem mera borbe protiv virusa korona. Počeo je da radi i međugradski i železnički prevoz putnika, a u pojedinim gradovima i javni gradski prevoz.


Znate li šta je faktoring? U Srbiji je ta industrija za pola godine imala promet 440 miliona € - Biznis Telegraf.rs\n05/10/19 | 09:59\nZnate li šta je faktoring? U Srbiji je ta industrija za pola godine imala promet 440 miliona €\nIndustrija faktoringa postoji u Srbiji već deset godina\nTo je vidljiv napredak u odnosu na prethodni period, ali ima dosta mogućnosti za poboljšanje rezultata i veću upotrebu faktoringa kao pouzdanog finansijskog instrumenta, istaknuto je na regionalnoj konferenciji o faktoringu u Centralnoj i Jugoistočnoj Evropi.\nPrivredna komora Srbije kroz svoje Udruženje finansijskih institucija intenzivno radi na razvoju celokupnog finansijskog sektora i diversifikaciji palete finansijskih usluga dostupnih privredi, rekao je na otvaranju skupa Mihailo Vesović, direktor Sektora za strateške analize, analitiku, usluge, servise i pakete proizvoda PKS.\n- Svaki sektor privrede ima svoje specifičnosti zbog čega je neophodno omogućiti širok spektar dostupnih finansijskih usluga, kako bi svako našao ono što mu odgovara - rekao je Vesović.\nU savremenim privredama, faktoring omogućava finansiranje obrtnih sredstava, zaštitu od kreditnog rizika, kao i upravljanje potraživanjem i usluge naplate potraživanja.\nPrvenstveno je namenjen malim i srednjim preduzećima, koja, tradicionalno, imaju otežan pristup bankarskim sredstvima usled niske kreditne sposobnosti ili neadekvatnih sredstava obezbeđenja, objasnio je Vesović.\nIstiče da je faktoring važan i za izvoznike jer, osim finansiranja putem avansne isplate, omogućava razvoj preduzeća kroz snižavanje rizika širenja na strana tržišta prebacivanjem kreditnog rizika sa izvoznika na faktora.\nNa ovaj način povećava se konkurentnost i izvozni potencijal, a faktoring je u Srbiji prisutan od 2005. godine.\nFaktoring kao vid finansiranja postoji već 60 godina u zemljama Evropske unije i Amerike, ali se poslednjih godina ubrzano razvija i u našem regionu.\n10 razlika između startapa i malih i srednjih preduzeća